Međuopštinska saradnja - Dobro upravljanje\nefikasnosti i efektivnosti u pružanju usluga građanima i različitim interesnim grupama. Međunarodna međuopštinska saradnja ograničena je samo na administrativni i tehnički aspekat.\nMeđunarodne prakse govore o neograničenim pravima međunarodne saradnje opština u nadležnostima propisanim zakonom. Zakon daje pravo opštinama da obrazuju asocijaciju opština za zaštitu i promovisanje njihovih zajedničkih interesa. Asocijacije opština nemaju pravo da obavljaju nikakav vid vlasti. Asocijacija stvara okruženje i gradi svoje kapacitete da pomogne opštinama da svoje nadležnosti obave na profesionalan način.\nNa osnovu Zakona br. 04/L-010 o međuopštinskoj saradnji, opštine imaju pravo da sarađuju kako bi realizovale svoje zajedničke ciljeve i interese u vezi sa obavljanjem svojim sopstvenih i proširenih nadležnosti.\nMeđuopštinska saradnja se zasniva na slobodnoj volji opština da uspostave odnos saradnje, podelom uloga i opštinskih resursa za potrebe saradnje. Međuopštinska saradnja veoma je važna za pružanje efikasnih usluga koje podižu nivo kvaliteta života građana i kolektivno blagostanje.\nPostoje dva oblika međuopštinske saradnje:\nMeđuopštinska saradnja između opština u istoj državi\nMeđunarodna međuopštinska saradnja, između opština iz različitih država\nOvakav vid saradnje može poprimiti oblik zajedničkog pružanja usluga kao što su vodosnabdevanje, odnošenje otpada i javni prevoz, zajednička administracija, kupoprodaja usluga, zajednički razvojni planovi i zajedničko finansiranje i sveobuhvatne investicije.\nOvakvi vidovi saradnje su veoma korisni za opštine, usled njihove međusobne razmene informacija i iskustava. Štaviše, pružanje usluga može biti efikasnije i profesionalnije, imajući u vidu zajedničko tržište. Ovakvi vidovi saradnje obezbeđuju veći rast, razvoj i mogućnost. Istovremeno, ovakva saradnja omogućuje opštinama da smanje svoje troškove i pruža im veće mogućnosti da usvoje subvencije za ulaganja u turističke mogućnosti, zdravlje, usluge rekreacije i privredne subjekte.\nKako se ostvaruje domaća međuopštinska saradnja?\nDomaća međuopštinska saradnja podrazumeva sve odnose uspostavljene između dve ili više opština u Republici Kosovo, na osnovu sporazuma o obavljanju sopstvenih i proširenih nadležnosti, zarad realizacije zajedničkih ciljeva i interesa u oblasti javnih komunalnih usluga i lokalnog razvoja.\nProces međuopštinske saradnje pokreće se podnošenjem pisanog podneska od strane predsednika opštine, 1/3 odbornika i najmanje 5% građana opštine sa pravom glasa.\nOva inicijativa za saradnju treba da navede cilj saradnje, nadležnosti u vezi sa saradnjom, opštine uključene u saradnju, vid saradnje, očekivane koristi, moguće finansijske implikacije ove saradnje kao i druga pitanja od važnosti za pokretanje međuopštinske saradnje. Veoma je važno znati da opštine ne mogu prenositi ni na jednu opštinu ili asocijaciju mogućnost obavljanja svojih nadležnosti ili dozvoliti istoj obavljanje bilo kakvih ovlašćenja odlučivanja, izvršne ili administrativne prirode, na teritoriji Republike Kosovo, a svaki vid saradnje koji bude uspostavljen ne može podrazumevati obavljanje horizontalnih i nadležnosti vlade na centralnom nivou.\nProcedura pokretanja inicijative za saradnju:\nKosovske opštine na osnovu Zakona o međuopštinskoj saradnji mogu ostvarivati sledeće vidove saradnje:\nObrazovanje zajedničkih radnih grupa i komisija privremene ili stalne prirode za razmatranje određenih pitanja, koja potpadaju pod njihove nadležnosti. Odgovornosti, dužnosti i obaveze ovih grupa/komisija uređene su na osnovu sporazuma kojima su formirane.\nObrazovanje zajedničkih administrativnih organa koji će obavljati svoje nadležnosti propisane Zakonom o lokalnoj samoupravi, na osnovu sporazuma kojima su formirane.\nOsnivanje zajedničkih javnih preduzeća koja pružaju lokalne javne usluge u skladu sa Zakonom o javnim preduzećima\nObrazovanje zajedničkih javnih institucija sa ciljem da obavljaju određene aktivnosti od javnog interesa i lokalne važnosti u sledećim oblastima; obrazovanje, kultura, zdravstvo, socijalna zaštita i druge oblasti koje potpadaju pod sopstvene nadležnosti opština.\nMeđuopštinska saradnja posredstvom javno-privatnog partnerstva sa ciljem da se realizuju projekti od opštinske važnosti, predviđeni odnosnim zakonom o javno-privatnom partnerstvu.\nPrimeri saradnje između opština na Kosovu\nOpština Podujevo sarađivala je u oblasti urbanizma, time što su službenici iz Podujeva održavali učestale sastanke i telefonske konsultacije sa svojim kolegama iz Opštine Priština. Štaviše, sistem vodosnabdevanja Opštine Priština nalazi se na teritoriji Opštine Podujevo, koja održava okolinu i park u njegovoj okolini, pri čemu nema pravo da upravlja ovim vodenim resursom.\nVažna i zajednička pitanja jesu voda i upravljanje čvrstim otpadom kao što su vodovod u Batlavi, deponija smeća u Dumnici i pitanje čišćenja i održavanja regionalnih puteva.\nOpština Obilić ostvaruje različite vidove saradnje sa svim susednim opštinama. Prvobitno, ova opština ostvaruje međuopštinsku saradnju sa opštinom Vučitrn i selima Breznica, Plemetin i Prilužje, kada govorimo o vodosnabdevanju.\nPitanje otpada i čistoće odvojeno je od svih opština u okolini, ali se deponija (selo Miraš) koristi od opština Priština, Podujevo, Glogovac, Kosovo Polje i Lipljan. Deponija se nalazi u Mirašu.\nGlavna saradnja odvija se sa Opštinama Priština i Podujevo oko puta Obilić-Breznica-Podujevo, time što je svaka opština uložila svoja sredstva u ovu zajedničku aktivnost. Konkretno, najkompleksniji vid saradnje odvija se između opština Obilić i Priština, usled razvoja prestonice ka katastarskoj teritoriji ove opštine. Postoje mogućnosti saradnje između ovih opština, sa fokusom na pitanjima od nacionalnog interesa, kao što su termocentrale i drugi projekti koji su veoma važni za privredu Obilića i Prištine.\nMeđunarodna međuopštinska saradnja odnosi se na sporazume o saradnji opština Republike Kosovo sa drugim opštinama ili institucijama lokalne samouprave van Republike Kosovo, za potrebe bratimljenja gradova ili drugih vidova saradnje u okviru sopstvenih i proširenih nadležnosti opština. Ovi vidovi saradnje mogu biti administrativne i tehničke prirode, uređeni u skladu sa uputstvima ministarstva odgovornog za lokalnu samoupravu i propisima na snazi. Veoma je važno znati da opštine ne mogu dodeliti jednoj stranoj opštini ili javnom organu mogućnost obavljanja svojih nadležnosti ili istoj dozvoliti obavljanje bilo kakvih ovlašćenja odlučivanja, izvršnih i administrativnih, na teritoriji Republike Kosovo, a svaki vid saradnje koji bude uspostavljen ne može podrazumevati obavljanje horizontalnih i nadležnosti vlade na centralnom nivou.\nOpština Prizren, zapravo je uspešna priča međunarodne međuopštinske saradnje između Opštine Prizren i Opštine Uzunkopru u Turskoj. Bratimljenje gradova Prizren i Uzunkopru primer je izgradnje zajedničke Evrope svih država, gradova i građana, Strategijom za Evropu 2020.\nOpština Uzunkopru u Turskoj pružila je mogućnost i podršku u realizaciji plana obrazovanja studenata sa Kosova koji studiraju na Univerzitetu Trakias. Ova opština je iznela da ima poprilično veliki potencijal za razmenu iskustava i ekonomsku, kulturnu, obrazovnu saradnju, posebno sa opštinom Prizren.\nZakon o međuopštinskoj saradnji\nUredba o podsticanju međuopštinske saradnje\nCategories: Uloge i odnosi u opštini, Međuopštinska saradnjaNumber of views: 30506


Plemeniti desetar Ždero spasio život dečaku | Ministarstvo odbrane Republike Srbije\n- Nakon posla požurio sam u Opštu bolnicu u Subotici, gde su mi rekli da je stanje povređenog dečaka stabilno. Bio sam srećan – kaže desetar Ždero koji je u Vojsci Srbije 12 godina.\n- Svaki pripadnik Vojske Srbije uradio bi isto. Svaki pripadnik Vojske Srbije pomogao bi svakome kome je pomoć potrebna, ne pitajući ni za veru, ni za naciju i zašto je neka povreda nastupila. Kada građani Srbije vide svoju vojsku, oni znaju da su sigurni, bezbedni, znaju da pomoć stiže. Kada vidite naše uniforme na ulicama, u svakodnevnom životu, uvek znate da je pomoć tu i da je red i zakon tu – ističe ministar Vulin i dodaje da ovaj primer dobro ilustruje potrebu da vojska bude deo svakodnevnog života, da se pripremamo i obučavamo za vanredne situacije i usvajamo veštine potrebne da bismo pomogli drugim ljudima.\nIzjava pukovnika Radovana Gajića\nIzjava desetara Uroša Ždera


Šepić: Njemačka je posvećena evropskoj perspektivi BiH - Index.ba\nŠepić: Njemačka je posvećena evropskoj perspektivi BiH\nPredsjednik Nezavisnog bloka Senad Šepić boravio je u posjeti Njemačkoj, gdje se u Berlinu susreo sa brojnim zvaničnicima, članovima Bundestaga i Vlade, pozicije i opozicije, te najvećih njemačkih fondacija Konrad Adenauer i Heinrich Boell. Tokom boravka u Berlinu, Šepić se susreo sa poslanicima vladajućih stranaka – CDU, Peterom Beyerom, koordinatorom Transatlanske saradnje u vladi Angele Merkel, Michaelom Brandom, predsjedavajućim Komisije za ljudska prava, poslanikom CSU, Christianom Schmidtom, potpredsjednikom Evropske narodne stranke (EPP) iz Brisela, poslanikom Stranke Zelenih, Manuelom Sarazinom, izvjestiocem za Istočnu Evropu, zatim sa novoimenovanom ambasadoricom Njemačke u Sjedinjenim Američkim Državama Emily Haber, sa Cristianom Hellbachom, specijalnim predstavnikom u Ministarstvu vanjskih poslova Njemačke, zaduženim za Zapadni Balkan, te sa bivšim ministrom u Vladi Njemačke i Visokim predstavnikom u BiH Christianom Schwarz- Schilingom.\n”Njemačka ostaje i sa novom vladom jako posvećena BiH i našoj evropskoj perspektivi, ali je evidentno razočarenje izostankom konkretnih rezultata aktuelne i dosadašnjih vlada i s desne i s lijeve strane, koje su BiH zakovale na dno evropske ljestvice. Mi imamo prijatelje koji nam mogu i žele pomoći u EU, ali svoj posao moramo uraditi sami i zato nam je potrebna drugačija politika, koja ima kapacitet stvarne probleme i potrebe naših ljudi i zemlje staviti u centar i fokus političke rasprave u BiH. Podrška našem evropskom putu, stabilnosti, razvoju zemlje i investicijama nisu upitni, ali reakcija i kredibilno partnerstvo iz BiH, koje ima kapacitet voditi zemlju u tom pravcu su neophodni. Podrška rješavanju pitanja eventualne migrantske krize našoj zemlji ponuđena je još prije tri godine, cijelom Zapadnom Balkanu, ali nažalost jedino BiH nije nikada do sada odgovorila na ovu ponudu i pruženu ruku, a svjedoci smo koliko danas ovo pitanje opterećuje našu zemlju i prevazilazi kapacitete koje imamo. Zato je potrebna promjena i odgovorne, sposobne vlade koje će znati graditi odnose i sa našim prijateljima i saveznicima, širom svijeta učiniti našu zemlju razvijenom, demokratskom i prosperitetnom evropskom državom” – izjavio je predsjednik Šepić nakon povratka u BiH.\nPrethodni članakIzvještaj o obaranju malezijskog aviona MH17 stavlja Srbiju u neprijatan položaj\nNaredni članakObilježena godišnjica masakra u Ferhadiji: U redu za hljeb ubijeno 26, a ranjeno 108 Sarajlija


Home / Kultura / Istorija topa Vožda Karađorđa – projekcija filma u Pirotu\nU četvrtak, 21. septembra 2017, Istorijski arhiv u Pirotu organizuje projekciju i prikazivanje istorijskog dokumentarnog filma „Kraljevski top- istorija srpske krune“, scenariste Dragana Markovića i reditelja Velimira Stojanovića iz Niša. Ovaj dokumentarni film nagrađen je prvom nagradom na Međunarodnom festivalu dokumentarnog filma – „Zlatna buklija 2017.“ u Velikoj Plani, za oblast Istorija.\nOvaj film jedinstven je u našoj kinematografiji, jer u 45 minuta rasvetljava deo srpske istorije, do sada nepoznate široj javnosti. Istorija topa Vožda Karađorđa iz Prvog srpskog ustanka, kao i srpske krune i drugih regalija Kralja Petra Prvog Oslobodioca, ujedno je i istorija stvaranja moderne srpske države u 19. i 20. veku. Tema koju film obrađuje ima nacionalni značaj, a naša ustanova na ovaj način priključuje se i obeležavanju dvestote godišnjice od smrti Vožda Karađorđa, i održava i deo svojih kulturno-prosvetnih delatnosti- čuvanje od zaborava srpske kulturne baštine i ostavljanje novim generacijama.


► Argentinski Senat odobrio budžet s merama štednje\n15.11.2018 Buenos Ajres\nArgentinski poslanici usvojili su budžet s merama štedenje za 2019. godinu, kojim su smanjeni socijalni izdaci, a povećane isplate duga kako bi se ispunili uslovi Međunarodnog monetarnog fonda (MMF).\nBudžet, koji je danas odobrio Senat, predviđa pad od 0,5 odsto BDP-a i inflaciju od 23 odsto, dok je ove godine 44 odsto.\nOdobrenim budžetom je primarni deficit pre isplate duga na nuli, dok je je ove godine 2,6 odsto.\nKritičari ocenjuju da će se socijalna izdavanja smanjiti 35 odsto kada se uračuna inflacije, što je izazvalo protest u Buenos Ajresu dok je trajala debata u parlamentu.\nRezovi su bili potrebni za dodatnih 6,3 milijarde dolara pored ranijih 50 milijardi dolara kredita MMF-a.


Novo preduzeće za proizvodnju autobusa – Nadlanu.com\nNovo preduzeće za proizvodnju autobusa\nBEOGRAD, 17. septembra 2010. (Beta) – Predstavnici Vlade Srbije i holandskog proizvođača autobusa VDL potpisali su u petak u Beogradu sporazum o zajedničkom ulaganju i saradnji koja podrazumeva modernizaciju beogradskog Ikarbusa i formiranje zajedničkog preduzeća.\nZajedničko preduzeće, kako je rečeno na potpisivanju ugovora u Skuštini grada, koje će se zvati VDL bas Srbija (VDL Bus Serbia) počeće proizvodnju 1. januara 2011. U zajedničko preduzeće VDL će uložiti 10 miliona evra u novcu i imovini a država Srbija 2,5 miliona evra u novcu.\nSrbija će imati 20 odsto a VDL 80 odsto udela u preduzeću i u njemu će raditi više od 250 radnika. Planirano je da novo preduzeće proizvodi 250 autobusa godišnje.\nSporazum su potpisali potpredsednik Vlade Srbije i ministar za ekonomije Mlađan Dinkić, gradonačelnik Beograda Dragan Đilas i predsednik Upravnog odbora kompanije VDL Vim vander Leg.


Električni automobili bi mogli biti jeftiniji od auta na benzin i dizel u roku od 10 godina – Vaš obnovljivi izvor informacija – Energis\nElektrični automobili bi mogli biti jeftiniji od auta na benzin i dizel u roku od 10 godina\nJedna stvar koja koči već odavno odgađanu revoluciju električnih auta je da suparnici (auta čiji je pogon na dizel ili benzin) se aktivno bore za tržište. Pod pritiskom proizvođaća električnih auta i državnih emisionih standarda, motori sa unutrašnjim sagorijevanjem postaju sve efikasniji, što otežava električnim autima njihov proboj na tržište zbog nemogućnosti pariranja cijenama koje nude proizvođaći motora sa unutrašnjim sagorijevanjem.\nJedna stvar koja koči već odavno odgađanu revoluciju električnih auta je da suparnici (auta čiji je pogon na dizel ili benzin) se aktivno bore za tržište. Pod pritiskom proizvođaća električnih auta i državnih emisionih standarda, motori sa unutrašnjim sagorijevanjem postaju sve efikasniji, što otežava električnim autima njihov proboj na tržište zbog nemogućnosti pariranja cijenama koje nude proizvođaći motora sa unutrašnjim sagorijevanjem. U prognozi za 2040 prošle sedmice, kompanija ExxonMobil sumnja u vjerovatnoću da će električna auta načiniti veći pomak za sljedećih 20 godina.\nAli, postoji kontra argument analitičara Njemačke banke (Deutsche Bank) Rod Lache: “Dominacija motora sa unutrašnjim sagorijevanjem je pri kraju. Tokom sljedećeg vijeka, trošak električnih i motora sa unutrašnjim sagorijevanjem će biti poprilično izjednačen.Električna auta bi mogla biti i jeftinija od auta sa motorima sa unutrašnjim sagorijevanjem, a to bi moglo poslužiti kao katalizator značajne ekspanzije upotrebe električnih auta. Postoje dva faktora koja bi mogla da smanje razliku u cijenama: Prvi je predviđanje pada cijena baterija za više od pola, do 100$ po kWh- ne zbog naučnog napretka, već zbog tehničkih poboljšanja i ekonomije razmjera, posebno u Tesli. Drugi faktor je da motori sa unutrašnjih sagorijevanjem će postati znatno skuplji. Američki standradi za efikasnost benzina, koji zahtjevaju da lakša vozila se kreću prosjećnom brzinom od 54,5 milja po galonu do 2025, ostvarit će dodatne troškove od 2,000 do 2,600 $ po vozilu. Ovo će utjecati da ukupni troškovi vozila sa konvencionalnim tehnologijama budu oko 7,000 do 7,600 $ po vozilu u Americi. Radi poređenja, Njemačka banka očekuje da baterija od 47 kWh ,koja može preći 200 milja, će koštati 5,400 $ po punjenju. Ukupni troškovi jednog električnog auta će biti oko 6,100 $ što električnim autima daje značajnu prednost u odnosu na motore sa unutrašnjim sagorijevanjem.”\nEnergija je takva da bezobzira da li pričali o nafti ili obnovljivim tehnologijama, svakoj tehnologiji je moguće naći prednosti i mane na tržištu. Eksperti imaju različita mišljenja o tome šta dolazi sljedeće. U slučaju električnih auta, nepredvidljiva komponenta je Elon Musk, Teslin ikonični vođa. Bez obzira na negativna predviđanja firme ExxonMobil, mnogo je onih koji predviđaju da revolucija električnih auta počinje, te sa sigurnošću možemo reći da budućnost električnih auta djeluje obečavajuće.


Vesti online / Sport / Košarka / Minus 30 u Moskvi, Real "jedva" sa Dačkom (VIDEO)\nKošarkaši Budućnosti doživeli su ubedljiv poraz na gostovanju CSKA u Moskvi 99:69 u okviru 21. kola Evrolige, dok su košarkaši madridskog Reala pobedili su Darušafaku u Istanbulu rezultatom 86:82.\nNando De Kolo, najefikasniji u domaćem timu\nBudućnost je pretrpela novi težak poraz u ovosezonskom izdanu Evrolige, ukupno 15, čime im se CSKA osvetio za poraz u Podgorici.\nGosti su se dobro držali u prvom poluvremenu i imali čak i rezultatski egal. Moskovljani su imali dvocifrenu prednost, ali se tim Jasmina Repeše vratio u život i na poluvreme otišao sa pet poena zaostatka.\nU nastavku igre na terenu je postojala samo jedna ekipa. CSKA je dominirala, Budućnost je totalno "potonula" i razlika je rasila i rasla, a domaćin se nije zaustavljao sve do isteka vremena i na kraju slavio sa izuzetno ubedljivih 30 poena prednosti.\nUbedljivo najbolji u pobedničkom sastavu bio je Nando de Kolo sa 26 poena, te po sedam skokova i asistencija. Pratili su ga Danijel Heket sa 17, Serhio Rodriges sa 14 i Kajl Hajns sa 11 poena.\nKod Podgoričana jedini dvocifreni bili su Noris Kol sa 11 i Džejms Bel sa 10 poena. Filip Barović imao je devet poena, isto koliko i Petar Popović.\nHighlights... pic.twitter.com/hxmsErhC3D — EuroLeague (@EuroLeague) 01. фебруар 2019.\nReal je dominirao u prvom poluvremenu i na pauzu otišao sa 15 poena prednosti. Pred poslednjih deset minuta Madriđani su takođe imali ubedjivu prednost, od 13 poena, ali je Dačka mnogo bolje zaigrala u četvrtoj četvrtini.\nTurski predstavnik je velikom serijom uspeo da izjednači na 82:82, ali do kraja nije postigao nijedan poen i pobeda je pripala "kraljevskom" timu.\nTrej Tompkins i Entoni Rendolf imali su po 15 poena, Džejsi Kerol je dodao 12, Klemen Prepelič deset, a Fakundo Kampaso devet poena i pet uspešnih dodavanja.\nNa drugoj strani najbolji je bio Toni Daglas sa 27 poena, dok je potrebno zabeležiti i dabl-dabl Džeremija Evansa od 18 poena i 12 skokova.\nKOŠARKA Evroliga: Real vratio brejk, Španci će imati dve "meč lopte"\nKOŠARKA Evroliga: I Real na F4, Spanulis utišao "pivare", majstorica u Pireju


Java ili san: Zvezda igra najbolju košarku u Evropi! - B92.NET\nSport / Aleksa Gutović 275\nIzvor: sreda, 25.01.2017. | 11:50\nEkipa Dejana Radonjića je u utorak u Španiji potpuno nadigrala jedan od najboljih timova Evrope ostvarivši šestu uzastopnu pobedu u Evroligi i ukupno 11. uzastopnu u oba takmičenja.\nZvezda je posle nove velike pobede peta na tabeli Evrolige sa nestvarnih 11-8 i plasman u četvrtfinale, koji je pred početak sezone delovao kao san, sada postaje java, kao u pesmi koja je među Zvezdinim navijačima izuzetno popularna ove sezone.\nIpak, ono što imponuje i više od rezultata je kvalitat košarke koji prikazuje srpski i regionalni šampion. Od bez dileme najbolje odbrane u Evropi, preko sjajne tranzicije, pa do gotovo uvek idealnih rešenja u napadu - Zvezda igra kao 'Drim tim', bez obzira da li dočekuje rivale ili im gostuje.\nOdavno su srpske ekipe poznate po najboljim navijačima i na tome su gradile uspehe u evropskoj košarci. Ova Zvezda se razlikuje jer igra čak i bolje u gostima ove sezone u Evroligi i to je možda i najbolji pokazatelj kvaliteta košarke koji crveno-beli prikazuju.\nU utorak su posle napornog puta i izostanka Dangubića svi bili spremni na poraz i niko ništa ne bi zamerio igračima i stručnom štabu ekipe sa Malog Kalemegdana da se to i dogodilo.\nMeđutim, četa Dejana Radonjića pomera granice ove sezone, a to je nastavila da čini i u Vitoriji. Od početka je sve funkcionisalo kao sat. Petorka Jović, Dženkins, Simonović, Mitrović, Kuzmić počela je sjajnom odbranom i omiljenim poenima trenera Radonjića u tranziciji je napravila razliku, ali ove sezone praktično nije ni bitno ko je na parketu u crveno-belom dresu.\nTo i jeste najveća vrednost Zvezde, tim koji je skrojio Dejan Radonjić ne zavisi od jednog, dva ili tri pojedinca. Mora se ipak istaći da je osovina ekipe ove sezone trio Jović-Simonović-Kuzmić.\nStefan Jović je izrastao u možda i najboljeg plejmejkera Evrope, čemu svedoči i neverovatan podatak da je na poslednja četiri duela u Evroligi protiv Baskonije, Makabija, Fenerbahčea i Žalgirisa za 98 minuta imao 33 asistencije i samo TRI izgubljene lopte.\nZvezdin Nišlija se posebno istakao u poslednje dve pobede u Evroligi. Prvo je u Tel Avivu bio meč viner sa nekoliko ključnih asistencija i poena, a u utorak je u Vitoriji odigrao kao ’tata’ – 18 poena (8-11), 12 asistencija, 1 skok, 4 krađe i samo 1 izgubljena lopta.\nJović igra toliko dobro da bi čak i Miloš Teodosić trebalo da se zabrine za mesto startnog pleja u reprezentaciji.\nMarko Simonović je igrač o kojem se najviše govori i on je možda i paradigma Zvezdinih blistavih partija ove sezone. U Evroligi ima 13,1 poen, 3,3 skoka uz sjajnih 57,7% za dva i neverovatnih 45,7% za tri poena.\nKoliko je zahvalan igrač bilo je vidljivo i u utorak. Zaigrao je u startnoj petroci na poziciji niskog krila posle izostanka Nemanje Dangubića i ponovo je bio najbolji strelac tima – 23 poena uz 5 skokova. Reprezentacija mu je donela neophodno samopouzdanje, pa je sada izuzetno koristan za tim čak i kada ga ne ide šut sa distance, što se doduše retko dešava.\nStub ekipe je Ognjen Kuzmić, momak koji verovatno žali što se ranije nije sreo sa Dejanom Radonjićem. Kuzmić nije atraktivan centar kao što je na primer bio Majk Cirbes, ali daje timu i više od Nemca.\nGotovo uvek je na pravom mestu, perfektno pokriva pik-en-rol u odbrani što je za centra izuzetno važno, a to mu omogućuje sjajna pokretljivost i pored visine od 214 centimetara. Kuzmić je bio igrač utakmice na možda i dve najveće pobede ove sezone – protiv CSKA i protiv Fenerbahčea.\nIpak, daleko od toga da igru Zvezde čini ova trojka. Tim je ono što Dejan Radonjić uvek ističe i upravo se to i vidi na parketu.\nZvezda rivale lomi u teoriji jednostavnom, ali na pakretu neverovatno teško izvodljivom igrom. Bekovska linija crveno-belih konstantno vrši pritisak na protivnika, bez obzira da li su u igri Jović i Dženkins ili Volters i Lazić.\nOve sezone Zvezda ima prosečno 8,53 ukradene lopte po utakmici, skoro jednu više od prvog pratioca Real Madrida.\nDiskretni heroj Branko Lazić izrastao je odavno u igrača koji zaslužuje poziv reprezentacije, a ove sezone je dodatno korigovao neke sitnice i njegovi džepovi su puni igrača vrhunskog napadačkog kvaliteta – Gaudlok, Dikson, Teodosić, De Kolo, Miler, Rajs...\nIako važi mišljenje da je Lazić najbolji defanzivac u Evropi, najbolji kradljivac Evrolige je Čarls Dženkins. Momak iz Bruklina je potpuno sazreo i daje ekipi mnogo konstantiji doprinos nego u periodu od 2013. do 2015.\nVeliki i neprimetni doprinos daje Milko Bjelica. Iskusni 32-godišnji Beograđanin takođe ne blista u poslednje vreme, ali se podredio u potpunosti kolektivu i uspeva da odradi dobar posao čak i kada nije u formi.\nNemanja Dangubić u utorak nije igrao u Vitoriji i sama činjenica da se njegov izostanak predstavljao kao veliki peh govori koliko se bivši igrač Mega Leksa popravio ove sezone. Šutira gotovo 40% za tri poena, fizikalije mu omogućuju da preuzima sve protivničke igrače od pozicije jedan do pozicije četiri, veliku pomoć centrima pruža u skoku, a bekovima u prenosu lopte.\nKapiten Luka Mitrović je odlično otvorio sezonu, ali je posle Darušafake pao i još uvek pronalazi pravu formu. Ipak, u poslednje tri evroligaške utakmice je potvrdio da je na pravom putu, ali on je izuzetno bitan za Zvezdu i kada nije u formi.\nSlična je situacija i sa Markom Gudurićem koji je sezonu otvorio neverovatnom partijom protiv Barselone, ali u poslednjih mesec dana igra ispod nivoa na kojem je bio prošle sezone. Gudurić je ipak Zvezdin zalog za budućnost, momak enormnog talenta i neko koga će sačekati u taboru crveno-belih.\nDolazimo i do dvojice igrača koji su poslednji došli u ekipu. Nejt Volters je bio izložen kritikama, teško su se navijači mirili sa činjenicom da na poziciji plejmejkera dolazi igrač koji nije tamne puti, ali Volters je u nekoliko mečeva svojom hladnokrvnošću otklonio sve sumnje oko svog kvaliteta.\nPoptuno je komplementaran sa Jovićem, više je orijentisan postizanju koševa, što je i potrebno ovakvoj Zvezdi.\nPoslednja pridošlica je Dion Tompson, koji je stigao iz Galatasaraja. Trener Radonjić se plašio da bi mogao da poremeti hemiju u ekipi, odmah je pokazao da poseduje veliki kvalitet i vrlo brzo se uklopio i prihvatio epizodnu ulogu, iako je jasno da kvalitetom zaslužuje i veću minutažu.\nOsim pomenutih igrača, najčešće ove sezone priliku dobija Ognjen Dobrić koji radom na treningu zaslužuje svoje minute koje sjajno svaki put koristi.\nU sastavu su i Petar Rakićević i Boriša Simanić koji su budućnost i koji bi ozbiljniju priliku trebalo da dobiju u Košarkaškoj ligi Srbije.\nSvakako bi posebno trebalo izdvojiti trenera Dejana Radonjića koji je uz upravu kluba tvorac ovih čudesnih rezultata, ali ne bi trebalo zaboraviti i ostatak stručnog štaba, skauting sužbu, kao i kondicione trenere.\n4. Fenerbahče 19 11 1 0 7 1459:1442


5 načina da postanete izuzetno harizmatična osoba — Trening za uspeh — Stranica 2 od 2 — Lovesensa.rs\n3. Darujte svoje srce\nHarizmatične osobe ne razmišljaju o tome šta iz nekog odnosa treba da uzmu, već šta treba da pruže (ne misli se na materijalne stvari). Ljudima u okruženju budite spremni uvek da dajete svoje srce, savete, pomognete u odlukama i podržite ih. Harizmatične osobe su pune pozitivne energije, pa je pravi dar od Univerzuma to što je šire na svoje okruženje.\n4. Naučite da se šalite\nHarizmatičnie osobe su vrlo duhovite i uvek znaju kako da vas nasmeju. Oslobodite se i podelite svoju "smešnu" i zanimljivu strtanu sa bliskim ljudima i vaša duhovitost polako će se pretvoriti u privlačnu harizmu.\n5. Osmeh je vaš zaštitni znak\nJedan od najjednostavnijih trikova za privlačenje harizme jeste osmeh. Osmeh je znak koji je razumljiv na svakom jeziku, a harizmatične osobe su pozitivne i imaju osmeh pun samopouzdanja. Ne zaboravite da se pristojno osmehnete na sledećem razgovoru za posao ili na romantičnom sastanku. Verujte, magija osmeha uvek deluje.\nMagična frekvencija 417 Hz uklanja negativnost iz ogana i ćelija: ova melodija nas štiti od mračne energije (VIDEO)\nŠta znači kada prekrstite ruke, a na šta ukazuje…\nOvo su 15 najčešćih grešaka u govoru tela koje uspešni ljudi uvek…


pink.rs | Folksvagenu ponuđena lokacija u Inđiji\nFolksvagenu ponuđena lokacija u Inđiji\nSrbija je nemačkom automobilskom gigantu "Folksvagenu" ponudila lokaciju za izgradnju fabrike u Inđiji, kao i da jedna od linija budućeg beogradskog metroa saobraća do Inđije kako bi i Beograđani mogli da rade u pogonima te fabrike, saznaju "Večernje novosti".\n- Iako su pojedini mediji preneli spekulacije o tome da su Nemci odustali od naše zemlje i da su u užem izboru ostali Bugarska i Turska, nedavno je iz "Folksvagena" to demantovano. Upravo je ponuda naše države, koja se teško odbija, promenila tu situaciju - pišu "Večernje novosti".\nOcenjeno je da bi davanjem placa najvećem svetskom proizvođaču automobila, ali i paketa infrastrukturnih projekata koji bi pratili njegov eventualni dolazak, Srbija imala ogromnu korist, a to bi značilo i ubrzanje višegodišnjeg projekta izgradnje podžemne železnice u Beogradu.\n- Najveći problem za Srbiju je to što nije punopravni član EU, što može da stvori probleme oko izvoza, jer će više od 90 odsto produkcije biti namenjeno kupcima u inostranstvu - pišu "Novosti".


Veruje se da je baš tu sveti Sava krstio prvog vernika u novoj, autokefalnoj Srpskoj pravoslavnoj crkvi, čijih smo osam vekova nedavno proslavili. Na mestu gde je u 12. veku kršten prvi vernik Srpske pravoslavne crkve danas živi jedan monah, otac Grigorije. I to nije neko tajanstveno mesto, skriveno među obroncima visokih planina, daleko od glavnih drumova. Baš naprotiv, to je brdo iznad varoši Kuršumlija, ponosno prestono mesto nove srpske države i crkve - Manastir svetog Nikole.\nManastir Svetog Nikole kod Kuršumlije 8Foto: jutjub)\nKako su Srbi zapadnom svetu darivali reč za novu godinu, saznajte OVDE.\nISTORIJA KOJU VAS NE UČE U ŠKOLI: Kako su Srbi zapadnom svetu darivali reč za novu godinu (VIDEO)


25. septembra 2020. – Čupava Keleraba\n“Majstori, majstori” zasijali su sinoć u punom sjaju na stadionu Tašmajdan na premijeri filma koji je digitalno restauriran u okviru projekta Vip Kinoteka. U godini kada ovo ostvarenje, reditelja Gorana Markovića a u produkciji Art filma 80, beleži 40 godina od svog prvog prikazivanja, zvanice iz sveta filma i novinari imali su priliku da se još jednom podsete svih replika po kojima su Majstori ostali upamćeni. Nakon projekcije prisutne je pozdravio deo glumačke i autorske ekipe filma – Goran Marković, Mira Banjac, Tanja Bošković, Branko Cvejić, Dobrila Ćirković, Zoran Simjanović…\nFilm, umetnost i pozorištefilm, Goran Marković, Majstori majstori, Tašmajdan, vesti, Vip KinotekaLeave a comment\nEkipu filma „Južni vetar 2: Ubrzanje“ posetio je Gordan Matić, direktor Filmskog centra Srbije (FCS). Matić je tom prilikom istakao da je FCS spreman da pruži punu podršku filmskim stvaraocima u ovim teškim vremenima, u trenutku kada su produkcija i distribucija neizvesne zbog epidemiološke situacije. „Ekipa je uigrana i, što je takođe važno, u potpunosti svesna delikatnosti trenutka u kome se odvija snimanje“, rakao je Matić. „Ključno je da postoji svest o potrebi prevencije i zaštite, a Filmski centar Srbije je uvek tu da pruži finansijsku, logističku i moralnu podršku.“…\nFilm, umetnost i pozorištefilm, Filmski centar Srbije, Gordan Matić, Južni vetar, Južni vetar 2, Južni vetar 2 Ubrzanje, Ubrzanje, vestiLeave a comment\nUdruženje za promociju kulturne raznolikosti „Alia Mundi“ objavilo je zbirku poezije „Tamaritski Divan“, španskog pesnika Federika Garsije Lorke. Naslov knjige je inspirisan pojmom Kula Tamarit koja predstavlja deo Stare kule Santa Pole, a koja se nalazi u istoimenom primorskom gradu, na jugu Španije. Smeštena je nasred vode i deo je nacionalnog parka „Solane Santa Pole“. Tamarit je i naziv poseda čiji je vlasnik bila jedna porodica u Granadi. Kula Tamarit, izgrađena je u XVI veku i predstavljala je utvrđenje koje je napravio kralj Filip II kako bi se odbranio od…\nKnjiževna oazaAlia Mundi, Federiko Garsija Lorka, Lorka, poezija, Tamaritski DivanLeave a comment


Srpske radnike ucenjuju čak i hranom – Nadlanu.com\nObjavljeno 3. dec 2013. / 08:33:45\n"Domaći radnici, naviknuti na neuređen sistem, loše tržište rada, da ne dobijaju zaradu i nemaju zaštitu, ne mogu odmah da prepoznaju problem i reaguju, pa pristaju na manje plate, da im odbijaju novac za stanarinu, nekoliko puta višu od realne, navodnu štetu, troškove upotrebe alata...", - rekla je juče Ivana Radović, predstavnica NVO “Astra”.\nOna ističe da zloupotrebe idu i do toga da se radnici ucenjuju za hranu.\nPrema njenim rečima, ovakve stvari dešavaju se godinama unazad, ali sporna je činjenica da tužilaštvo u slučajevima eksploatacije radnika ne nalazi nijedan element zloupotrebe niti bilo kakve dokaze za pokretanje istrage.\nSaša Simić, predsednik granskog sindikata za građevinu “Nezavisnost”, kaže da domaći radnici u Rusiju odlaze preko posrednika, sa obećanjem da će tamo dobiti ugovor o radu i dozvolu što se, kako kaže, često ne dogodi.\n"Tamo gde se radnici pobune, suočeni su sa pretnjama, moraju da potpišu izjave da su isplaćeni, plaćaju ih manje nego što je bilo dogovoreno, ima i onih koji su bez hrane, u lošem smeštaju...", kaže Simić.\nOn navodi da ovako postupa jedan broj firmi koji rade na ruskom tržištu, a naročitio u Sočiju, koji je trenutno jedna od najaktuelnijih destinacija.\nBroj radnika koji su žrtve radne eksploatacije raste godinama i njih u svetu trenutno ima oko 21 milion.\nOstao bez tri plate u Sočiju\nBranislav Ranković, moler sa Čukarice, pre mesec dana se sa grupom radnika vratio kući iz Sočija. Radio je za firmu “Novi Gorad”, kaže da nije imamo nikakvih problema da ode sa posla, ali da je ostao bez tri plate koje je tamo zaradio. Pre desetak dana medijima se obratila i grupa od dvadesetak radnika koji su radili za istu firmu, žaleći se na nebezbedne uslove rada, mesto gde su stanovali, dve neisplaćene zarade i da nisu imali radne dozvole.


Vrhovni sud SAD podržao Trampovu zabranu transrodnih vojnika - Dnevni list Danas\nPočetna » BBC News na srpskom » Vrhovni sud SAD podržao Trampovu zabranu transrodnih vojnika\n1Piše: BBC News na srpskom 23. januara 2019. 09.59\nLjudi su nekoliko puta protestovali ovim povodom\nNovo pravilo zabranjuje služenje vojske „transrodnim osobama koji su u procesu ili su prošle kroz proces promene pola“.\nOdluka Vrhovnog suda nije mandatorna, ali je otvorila mogućnost vojsci da sprovedi zabranu.\nPredsednik je na Tviteru 2017. godine objavio da država više neće „odobravati ili omogućavati“ transrodnim osobama da služe vojsku, pozivajući se na „ogromne zdravstvene troškove“.\nOn je rekao da će nova politika napraviti izuzetke za nekoliko stotina transrodnih osoba koji već služe ili su voljni da služe „u svom biološkom polu“.\nDžejms Matis je u svom dopisu tvrdio da „po svojoj prirodi vojna služba zahteva žrtvu“, te da oni koji služe „dobrovoljno prihvataju ograničenja svojih ličnih sloboda“.\nAaron Belkin, direktor Palm centra, izjavio je za BBC: „Imali smo takvu politiku skoro tri godine. Današnja odluka nas vraća unazad.“\nBela kuća je želela brzo donošenje odluke, jer je, kako je rečeno, omogućavanje transrodnim osobama da služe vojsku predstavljalo „preveliki rizik za vojnu efikasnost“.\nJedna sudska zabrana je preokrenuta na saveznom žalbenom sudu ranije ovog meseca, pri čemu je tročlano veće odlučivalo da ta politika nije bila „opšta zabrana“ za transrodne vojnike, pa bi sudovi trebalo da odlože odluke izvršne vlasti.\nGeneralni advokat Noel Francisko opisao je zabranu „pitanjem od imperativnog javnog značaja“ u vezi s ovlašćenjima vojske „da odredi ko može da je služiti“.\nBelkin je za BBC izjavio: „Ovo nije finansijsko pitanje, to nije pitanje poremećaja – to je pitanje emocija, tolerancije i politike“.\nVrhovni sud „u ovom trenutku nije imao posla“, dodao je on.\n„Ne samo da ne postoji vanredna situacija, već ne postoji ni politički problem.“\nPortparolka Pentagona, pukovnica Karla Gleson rekla je u saopštenju da vojska tretira „sve transrodne osobe sa poštovanjem i dostojanstvom“, a nova politika je „zasnovana na profesionalnoj vojnoj proceni“.\nOna je rekla da „predložena politika NIJE zabrana da transrodne osobe služe vojsku. Od presudne je važnosti da [odeljenju odbrane] bude dozvoljeno da sprovodi kadrovsku politiku za koju utvrdi da je neophodna kako bi se osigurala najjača borbena snaga na svetu.“\nPortparol Ministarstva pravde Keri Kapek rekao je da je administracija „zadovoljna“ što je vrhovni sud „očistio put da politika stupi na snagu“.\n„Naša vojska je bila primorana da održi prethodnu politiku koja predstavlja rizik za vojnu efikasnost i smrtnost više od godinu dana.“\nŠarlota Klajmer, veteran transrodne vojske, je na tviteru napisala: „Ovo je mržnja i kukavička politika“.\nDrugi, međutim, kažu da je zabrana samo znači da transrodni vojnici moraju „da se pridržavaju pravila oblačenja/fizičkih standarda kao i svi drugi“.\nKo ima najviše vojnika u Avganistanu?\n23. januara 2019. u 11.21\nVeć sada u vojsci SAD ima oko 14% žena i oko 1/3 tzv.manjina (Afroamerikanci, Hispanosi, LGBTQ i ostali) a pritom se promoviše „brza pruga ili trasa“ za ulazak što više takvih u vojsku. Analize pokazuju da jedinice u kojima ima više žena i manjina slabije funkcionišu, razlozi su prosto biološki, kulturološki, kognitivni-saznajni, intelektualni itd. To praktično znači da će se operativna sposobnost vojske SAD sve više smanjivati i dolazi vreme, ako već nije došlo, kada će oni sve teže moći upravljati na valjan način svojom ogromnom vojskom raštrkanom na sve strane. Bilo je takvih slučajeva već u istoriji (npr.rimski imperator Hadrijan koji je pokušavao da revidira politiku „previše raširenog“ Trajana, pa drevna Atina, Britanska imperija…) ali ko mari za mučenu Učiteljicu života?


VLADIMIR GLIGOROV: Visoka cena propuštenih šansi - Nira Press\nPočetna » VLADIMIR GLIGOROV: Visoka cena propuštenih šansi\nSrbija sada ima niz makroekonomskih neravnoteža – visoki strani dug, nisku zaposlenost, haos u javnim finansijama, pogrešnu alokaciju resursa, stagnaciju industrije, oslanjanje na usluge i zapostavljanje obrazovanja mlade generacije. Deset godina političke i privredne nebrige i potrošnje finansirane zaduživanjem i – to je to\nDa li je moguće da se od 2001. godine do sada u Srbiji vodi pogrešna ekonomska politika?\nSećamo se kad ste 2001. godine rekli da Srbiji treba deset godina prosečnog privrednog rasta od po deset procenata godišnje da bi dostigla nivo razvoja i standarda stanovništva kakav je postojao 1989. godine. Mislili smo da ste pesimista, a evo, decenija koja protiče dala Vam je za pravo. U čemu su napravljene greške i mogu li se ispraviti?\nOvo je jedno od pitanja koje smo uputili Vladimiru Gligorovu, saradniku Bečkog instituta za ekonomske studije, a odgovor glasi: „Strategija je bila pogrešna. Jeste, moguće je da strategija privredne politike bude pogrešna u dugom periodu vremena ukoliko ne postoji valjan sistem političke odgovornosti.“\nU intervjuu za Magazin Biznis Vladimir Gligorov govori o neuralgičnim tačkama srpske ekonomije i društva, upozoravajući na težinu problema koji će se veoma teško i dugo rešavati. Upravo zbog toga, Gligorov kaže:\n– Ako ljudi koji su na vlasti ili na mestima gde se odlučuje, formalno ili neformalno, ne očekuju da će snositi posledice za svoje postupke, ne može se očekivati da će oni voditi računa o tuđim, da ne kažem javnim, interesima. U Srbiji je veoma razvijen sistem prebacivanja odgovornosti na druge, pre svega na strance, a onda na okolnosti ili na zlu sudbinu, tako da čitavu deceniju (i to posle prethodne još gore decenije) na čelu države i privrede sede isti ljudi nezavisno od rezultata koje postižu. Politički monopol ide uz privredne monopole, kako u privatnom sektoru, tako i u državnom sektoru, što je sve poznato i to ne od juče. Tako da se dolazi u situaciju, potpuno karakterističnu i veoma dobro poznatu, da nema nikoga ko se stara za javne interese i za slobodno privređivanje. Konkretno govoreći, to dovodi do niza makroekonomskih neravnoteža – visoki strani dug, niska zaposlenost, haos u javnim finansijama – i do pogrešne alokacije resursa – stagnacija industrije, oslanjanje na usluge i nebriga za obrazovanje i mladu generaciju uopšte. Deset godina političke i privredne nebrige i potrošnje finansirane zaduživanjem, i to je to.


Dugoročna vremenska prognoza za jesen 2016.\nObjavljeno 22.09.2016. u 09h\nJesen na severnoj polulopti Zemlje počinje danas u 16.22 sati.\nPrvog dana jeseni u Srbiji će, prema prognozi Republičkog hidrometeorološkog zavoda, biti malo i umereno oblačno i sveže, a najviša dnevna temperatura biće od 16 do 21 stepen.\nVremenska prognoza za jesen 2016.\nJedan od najposećenijih i veoma priznatih meteoroloških servisa Accuweather objavio je predviđanja da čitava južna Evropa može da se nada suvoj i toploj jeseni.\nPrema prognozi ovog sajta, topla jesen nastupiće kao posledica razvoja anticiklona koji će pretežno zahvatiti oblast Sredozemnog mora. Visok vazdušni pritisak ograničiće moguće nepogode i oluje na sever regije, pa će tako stanovnici južnih delova Evrope uživati u miholjskom letu tokom čitave jeseni.\nJesen, koja će više ličiti na kasno leto, zahvatiće veći deo Evrope, a iznadprosečno toplo vreme moglo bi da potraje sve do sredine oktobra, kada će temperature postati prosečne za to godišnje doba.\nNa sajtu Republičkog hidrometeorološkog zavoda objavljena je sezonska prognoza za predstojeću jesen koja takođe predviđa topao oktobar.\nU Beogradu i široj okolini srednja maksimalna temperatura vazduha tokom oktobra biće oko 18,8 stepeni. Srednja količina padavina tokom oktobra biće u granicama višegodišnjeg proseka sa vrednostima u proseku nižim za oko jedan milimetar u odnosu na višegodišnji prosek – stoji na sajtu RHMZ.\nSrednja minimalna temperatura vazduha u novembru imaće vrednosti malo iznad višegodišnjeg proseka, pri čemu će njena vrednost u proseku biti viša za oko 0.6ºS u odnosu na višegodišnji prosek. U Beogradu i široj okolini predviđa se vrednost novembarske srednje minimalne temperature vazduha od 4.4ºS. Srednja maksimalna temperatura vazduha u novembru biće iznad višegodišnjeg proseka, sa vrednostima u proseku višim za oko 0.7ºS u odnosu na višegodišnji prosek. U Beogradu i široj okolini srednja maksimalna temperatura vazduha tokom novembra biće oko 11.4ºS. Srednja količina padavina tokom novembra biće u granicama višegodišnjeg proseka sa vrednostima u proseku višim za oko 2 mm u odnosu na višegodišnji prosek. U Beogradu i široj okolini srednja novembarska količina padavina iznosiće oko 55 mm – pbjavio je RHMZ.\nPrema prognozi Accuweathe, iako će padavina biti manje nego inače, zbog toplog vazduha moguća je pojava oluja dok se velike poplave ne očekuju.\nIzvor: Blic rs / Accuweather / RHMZ\nTagovi:jesen, Vesti Zrenjanin, vremenska prognoza\nTemperatura vazduha u Zrenjaninuje 4 stepena, vetar stvara subjektivni osećaj kao da je – 1\nVremenska prognoza za narednih 7 dana – Badnje veče u blagom minusu


Vesti online / Srpski informativni portal / Država se setila "olovne dece"\nĐ. Janković - Vesti\nDržava se setila "olovne dece"\nUčiteljica Milanka Vasiljević\nOn je došao da sa meštanima razgovara o povišenom nivou olova u krvi dece i mladih, jer je to problem koji "treba trajno rešiti".\nPoseta bez najave\nInače, o poseti državnog sekretara predsednik Mesne zajednice Slobodan Živanović saznao je u petak uveče. Savet MZ nije obavešten, zbog čega sastanak nije mogao biti bolje pripremljen pa mu je prisustvovalo malo meštana.\nBolnica bez laboratorije\nPrema rečima direktorke Opšte bolnice Loznica dr Vere Krsmanović, ova ustanova ne poseduje akreditovanu laboratoriju za ispitivanje nivoa olova u krvi, ali će uraditi sve što bude potrebno u sklopu mera resornog ministarstva.\n- Predložili smo da se u okviru naše bolnice oformi ambulanta gde bi se uzimali uzorci krvi i urina dece i odraslih iz Zajače, da se ne radi na terenu jer to nije adekvatan način - rekla je ona.\n- Potrebno je utvrditi stepen trovanja dece, stepen zagađenosti vazduha, vode, zemljišta i uzroke zagađenja, da se ne nagađa o tome, zbog čega ću pozvati i kolege iz Ministarstva energetike i ekologije, kao i kako delovati preventivno. Nisam ni kao Lozničanin mogao da ostanem nem na ovo što se dešava u Zajači, jer se, pre svega, radi o zdravlju dece i mladih, pa i svih meštana - poručio je Borovčanin.\nNa sastanku je najavljeno i određivanje koncentracije olova u krvi kompletnog stanovništva ovog naselja, jer ono što je rađeno prethodne godine nije rađeno na način koji je validan kao medicinski dokaz, prema rečima Igora Dragičevića, načelnik Centra za higijenu i humanu ekologiju u Šapcu.\nUčiteljica Milanka Vasiljević, majka troje dece, rekla je da meštani traže rad topionice po visokim ekološkim standardima, koordiniran rad topionice i Mesne zajednice na praćenju zaštite životne sredine, redovnu kontrolu dece sa povišenim nivoom olova u krvi od strane Ministarstva zdravlja, da se učini sve da ne dođe do kliničkog oboljenja dece, sanaciju deponije topionice, zdravu pijaću vodu i edukaciju stanovništva.\n- Tražili smo ovo i pre dve godine od svakog u državi, ali ništa nije učinjeno. Kontrolu su deca trebala da imaju u julu prošle godine, ali je do danas nije bilo. Zahtevamo redovnu kontrolu, jer 87 odsto dece ima povišen nivo olova u krvi, da znamo stanje naše dece, da li je nivo olova manji ili u porastu, i mislimo da je to zadatak Ministarstva zdravlja. Priču smo ponovo pokrenuli obraćajući se zaštitniku građana, država mora ozbiljno da shvati ovaj problem i da nam pomogne - rekla je učiteljica.\nMeštani kažu da je ova poseta dobar znak, ali i dalje nisu ubeđeni da će od svega biti nešto više. Očekuju narednih dana još poseta, "svako sad hoće da se slika i pokaže kako brine zbog naše dece, a ćutali su godinu dana", komentarišu neki roditelji.


March 2013 - Page 2 of 5 - Aviokarta.net\nMontenegro Airlines iz Niša preko Podgorice do Evrope\nGrad Niš i Montenegro Airlines su postigli dogovor o nastavku saradnje na održavanju redovne aviolinije kojom se Niš povezuje sa Podgoricom i dalje sa ostalim destinacijama crnogorskog avioprevoznika.\nLetovi će se prema novom sporazumu obavljati pet puta nedeljno uz subvencije Grada Niša. Montenegro Airlines će iz Niša leteti ka Podgorici ponedeljkom, utorkom, petkom, subotom i nedeljom\nJat Airways nema čime da leti ovog leta\nSrpska nacionalna aviokompanija još uvek nema nove avione koje obećavaju iz Ministarstva saobraćaja.\nIako su tek pre neki dan obavljeni prvi razgovori ministra Mrkonjića sa predstavnicima Airbus-a nije poznato kada bi prvi avioni koji će biti uzeti na lizing mogli da stignu u našu kompaniju i da budu stavljeni u saobraćaj.\nPrema podacima do kojih smo došli,\nPočeli pregovori sa Airbusom\nU sklopu pripremnih sastanaka za posetu premijera Srbije Ivice Dačića Francuskoj, ministar Mrkonjić juče organizovao sastanak sa predstavnicima Airbus-a u vezi sa nabavkom novih aviona.\nMinistar saobraćaja Milutin Mrkonjić i pomoćnik ministra Milutin Popović juče su razgovarali sa potpredsednicom Airbus-a Monikom Brenson i sa regionalnim direktorom ove kompanije Gregorisom Sasiosom.\nOvaj sastanka je u sklopu plana za\nŠtrajk u Lufthansi u četvrtak\nU četvrtak 21. marta biće otkazana većina letova Lufthanse u domaćem i kratkolinijskom (Evropskom) saobraćaju zbog najavljenog štrajka preko 33.000 radnika ove kompanije.\nOvaj štrajk nije bio unapred najavljen kako je to ranije bio običaj.\nU Lufthansi očekuju da će letovi u interkontinentalnom saobraćaju biti obavljeni kako je predviđeno redom letenja.\nMeđu otkazanim letovima nalaze se i četiri\nBeograd pripao UTair-u u podeli Aerosvit-ovih ruta\nU podeli prava letenja na napuštenim linijama nakon bankrota Aerosvita, Beograd je pripao ukrajinskoj aviokompaniji UTAir.\nPored ove kompanije u raspodeli bogatog kolača učestvovali su i Wizz Air Ukraine i Air Onix, a neke od linija od ranije održava Ukraine International Airlines.\nAerosvit koji je ranije leteo na liniji od Kijeva do Beograda, bankrotirao je početkom godine.\nEasyJet je dobio dozvolu za letove do Beograda\nEasyJet je napokon dobio dozvolu za letove do Beograda. Ovoj kompaniji je Direktorat civilnog vazduhoplovstva juče izdao dozvolu za letove od Milana do Beograda, prema zahtevu koji je poslat 22. januara, a nakon pozitivnog mišljenja Ministarstva saobraćaja.\nEasyJet će leteti između Milana i Beograda tri puta nedeljno, kako je prvobitno i traženo: sredom, petkom i nedeljom.\nUskoro konkursi za sve direktore u vazduhoplovstvu\nVlada Srbije planira da na konkursima izabere direktore svih vazduhoplovnih preduzeća i državnih agencija.\nInformacija da je odlučeno da Velimir Vukašinović, najverovatnije bude novi generalni direktor Jat Airways-a koja je objavljena u pojedinim medijima predstavlja nagađanje.\n"Svi koji su zainteresovani za pozicije direktora Jata i drugih preduzeća, moći će da se prijave na konkurs kada bude raspisan",\nBelavia planira kružnu liniju do Budimpešte i Beograda\nTrenutno se vode pregovori sa Belorusijom o uspostavljanju redovnog aviosaobraćaja između Minska i Beograda, rečeno nam je Ministarstvu saobraćaja.\nPregovori se vode na najvišem državnom nivou, a za liniju lobira i ministar spoljnih poslova Ivan Mrkić koji je zajedno sa predsednikom Srbije Tomislavom Nikolićem pre dva dana boravio u zvaničnoj poseti Belorusiji gde su se vodili\nPredložena nova pravila EU ojačavaju prava putnika\nEvropska komisija je juče predstavila nacrt novog pravilnika koji reguliše prava putnika u aviosaobraćaju. O predlozima iznetim u nacrtu se trenutno vodi rasprava u Evropskom parlamentu, a ukoliko bi on bio usvojen pravila bi stupila na snagu najranije u 2015 godini.\nNovi pravilnik se pozabavio brojnim nejasnoćama koje postoje u trenutno važećem pravilniku koji primenjuje i\nWizz Air nema dozvole za sve letove iz Beograda\nWizz Air poseduje dozvole za letove do 12 destinacija iz Beograda, ali ne i za sve najavljene frekvencije na tim destinacijama.\nBez dozvole su takođe letovi do Ajndhovena i do Pariza (Beauvais) saznaje Aviokarta.net.\nIz Direktorata civilnog vazduhoplovsta smo dobili podatke o svim letovima Wizz Air-a i prema tom spisku dozvola ovoj kompaniji za letove u letnjoj


Turizam u Andaluziji u 2020: Najbolje ponude u Andaluziji - Tripadvisor\nIstražite lokaciju Andaluzija\nTurizam u AndaluzijiHoteli u AndaluzijiNoćenja s doručkom u AndaluzijiAktivnosti u AndaluzijiFotografije AndaluzijeMapa Andaluzije\nSvi hoteli u AndaluzijiPovoljne ponude za hotele u AndaluzijiPrema tipu hotela\nAndaluzija – moteliKampovi – AndaluzijaAndaluzija hosteliOdmarališta (Andaluzija)Luksuzni hoteli u AndaluzijiPorodični hoteli u AndaluzijiSpa odmarališta – AndaluzijaRomantični hoteli u AndaluzijiHoteli na plaži – AndaluzijaHoteli za poslovna putovanja u AndaluzijiSkijaški hoteli (Andaluzija)Kazina – AndaluzijaEko-hoteli – Andaluzija\nHoteli sa 5 zvezdica– AndaluzijaHoteli sa 4 zvezdice– AndaluzijaHoteli sa 3 zvezdice– Andaluzija\nHoteli Hostel One u Andaluziji Hoteli Gran Melia u Andaluziji Hoteli Ona Hotels u Andaluziji Hoteli Apartamentos Playa u Andaluziji Hoteli H10 Hotels u Andaluziji Hoteli Barcelo Hotels & Resorts u Andaluziji Hoteli Exe Hotels u Andaluziji Hoteli Pierre & Vacances u Andaluziji Hoteli Hipotels u Andaluziji Hoteli RIU Hotels & Resorts u Andaluziji Hoteli Eurostars u Andaluziji Hoteli Sol Hotels u Andaluziji\nHoteli pogodni za boravak sa kućnim ljubimcima u AndaluzijiHoteli sa besplatnim parkingom (Andaluzija)Hoteli sa bazenima u Andaluziji\nTurizam u Andaluziji\nO destinaciji Andaluzija\nKarakteristična arhitektura, sunčana odmarališta i raznoliki gradovi prisutni su širom Andaluzije, suve, planinske regije u južnoj Španiji koja je i dalje zadržala elemente iz doba mavarske vlasti. Proleće i jesen donose prijatne temperature koje su idealne za posetu katedrali u Sevilji, najvećoj građevini u gotskom stilu na svetu, kao i džamiji staroj 1200 godina u Kordobi. Ljubitelji romantike obožavaju Granadu, grad koji je inspirisao pokojnog pesnika Federika Garsiju Lorku i mesto gde se nalazi tvrđava Alhambra. Ne propustite da se okupate u moru duž obale Kosta del Sol.\nPočnite sa planiranjem – Andaluzija\nNovo Sancti Petri, Španija\nRoketas de Mar, Španija\nConil de la Frontera, Španija\nAndaluzija – neizostavna mesta\n€€ – €€€ • havajska, američka, međunarodna, mediteranska, roštilj\n€€ – €€€ • odresci, mediteranska, španska, evropska, argentinska\nAndaluzija – još preporuka\nArapska kupatila, Turska kupatila


Kultni bend Tindersticks održaće koncert 8. maja 2020. godine (20:00) u Kombank dvorani u Beogradu u okviru evropske turneje kojom će promovisati predstojeći album "No Treasure But Hope".\nBend je danas beogradski koncert najavio sa nekoliko drugih datuma evropske turneje, a sa novog albuma objavio je najavni singl "The Amputees": https://www.youtube.com/watch?v=mnQYweo4O2U\nTindersticks su nastali u Londonu 1992. godine, a trojici osnivača Stjuartu Ej Stejplsu (Stuart A. Ataples), Dejvidu Bolteru (David Boulter) i Nilu Frejzeru (Neil Fraser) pridružili su se i osvežili bend u poznim dvehiljaditim godinama Den Mekina (Dan McKinna) i Erl (Earl) Harvin Džunior (Jr). Bend redovno nastupa u koncertnim dvoranama Evrope, često sarađuje sa gostujućim muzičarima i pevačima, i snima sa umetnicima kakvi su Lhasa de Sela, Mary Margaret O’Hara, Isabella Rossellini ili Robert Pattinson.\nNjihova muzika se koristi u raznim umetničkim instalacijama, modnim revijama, brojnim filmovima i tv produkcijama. Na svom muzičkom putovanju Tindersticks su se ustoličili kao majstori suzdržanosti i pesničke osećajnosti, kao bend koji sada samouvereno stvara najbolje pesme svoje karijere. "Oduvek sam voleo mračnije komedije i ogoljenije vrste filmova u kojima pronađeš nešto zabavno u stvarima koje zapravo nisu zabavne. Mislim da se o tome radi u Tindersticks muzici. Mnogi su nam ljudi rekli da smo mi neka vrsta benda jada, ali mislim da je nama zabavno da stvaramo taj jad", rekao je jednom Boulter.


Vrtoglavi uspon saradnje sa Turskom - Bizlife.rs\n20:32 Ankara, 07/05/2018\nPredsednik Srbije Aleksandar Vučić rekao je na zajedničkoj konferenciji za novinare sa predsednikom Turske Redžepom Tajipom Erdoganom da je upravo turski lider najzaslužniji za vrtoglavi uspon saradnje dve zemlje.\nU prva tri meseca ove godine trgovinska razmena Srbije i Turske povećana je 31,4 procenta, a do kraja godine razmena između dve zemlje dostiće cifru od 1,3 milijardi evra, rekao je predsednik Srbije u Ankari.\nVučić je rekao i da se izgradnjom i rekonstrukcijom regionalnih puteva kod Tutina, Sjenice i Novog Pazara obezbeđuje „veliki zalog za buducnost čitave te oblasti“.\nKaže da će izgradnja autoputa Beograd-Sarajevo biti od ogromnog značaja, a izrazio je i zadovoljstvo zbog potpisanog sporazuma o saradnji u oblasti poljoprivrede koji će, kaže, dovesti do povećanja stočnog fonda u Srbiji.\n„Nadam se da ćete uskoro završiti i izgradnju turskog toka, jer mi nemamo gas i do sada nismo imali rešenja ako dođe do prekida gasa iz Ukrajine“, rekao je Vučić obraćajući se Erdoganu.\nTurski predsednik je napomenuo da je održan sastanak Visokog saveta za saradnju Turske i Srbije i da su razmotreni svi nivoi odnosa. Istakao je da je obim trgovine između dve zemlje prevazišao milijardu dolara, a da očekuje da će uskoro to biti povećano na dve milijarde, a u budućnosti i na tri, a cilj je pet milijardi dolara.\n„Jedan od istaknutih ciljeva je podsticaj investicijama i veoma smo počašćeni što možemo da pratimo investicije u raznim delovima Srbije. Želimo da ostvarimo investicije u Srbiji, ali i zajedničke investicije u trećim zemljama“, naglasio je turski predsednik.\nErdogan je istakao projekat za izgradnju auto-puta Beograd–Sarajevo, koji će se ostvariti uz podršku Turske i koji je važan zbog jačanja odnosa u regionu. Nazvao ga je projektom prijateljstva i poručio da ga je potrebno sprovesti u delo u što kraćem periodu.\nDodao je da su potpisani sporazumi na polju transporta, informacionih tehnologija, energetike i policijske saradnje. „Ovi sporazumi će unaprediti našu saradnju u narednom periodu“, napomenuo je turski predsednik.\nIzvor: Novosti, RTS, Tanjug


Brnabić i ministar za evropske poslove Italije o saradnji i evrointegracijama - Politika - Dnevni list Danas\nPočetna » Politika » Brnabić i ministar za evropske poslove Italije o saradnji i evrointegracijama\nBrnabić i ministar za evropske poslove Italije o saradnji i evrointegracijama\nPremijerka Srbije Ana Brnabić ocenila je danas u Beogradu u razgovoru sa ministrom za evropske poslove Italije Vinćencom Amendolom da je čvrsta podrška Italije evropskom putu Srbije i stabilnosti regiona jedan od stubova uspešne bilateralne saradnje.\n0Piše: Beta 16. decembra 2019. 18.42\nBrnabić je naglasila da je Italija jedan od najvažnijih ekonomskih partnera i najznačajnijih stranih investitora Srbije, te da se odnosi dve zemlje temelje na čvrstoj ekonomskoj saradnji, navodi se u saopštenju Vlade Srbije.\nMinistar za evropske poslove Vinćenco Amendola potvrdio je podršku Italije evrointegracijama Srbije i ponovio i stav italijanskog premijera Đuzepea Kontea da je Italija čvrsta u nameri da bude ambasador Srbije na njenom evropskom putu.\nAmendola je ocenio da Srbija ide u dobrom pravcu, pre svega kada je u pitanju ekonomska stabilizacija države i pohvalio je ekonomske reforme, povećanje životnog standarda i ekonomske sigurnosti građana Srbije.\nBrnabić je navela da je ekonomska stabilnost jedan od prioriteta vlade, ali i reforme u drugim oblastima, kao što je poboljšanje rada državne uprave i vladavina prava.\nDodala je da je zadovoljna rezultatima u izradi dokumenta Medijske strategije, koji će u skladu sa procedurom, nakon mišljenja nadležnih ministarstava biti prosleđen vladi na usvajanje.\nPremijerka je ocenila da će ključnu ulogu imati Nacionalna akademija za državnu upravu koja će obezbediti stručan kadar i bolji rad državne uprave u interesu svih građana Srbije, navodi se u saopštenju.\nMinistar Amendola istakao je da je veliki potencijal Srbije u mladom stručnom kadru, što je i ključ uspeha svake države.\nAna Brnabić, Evrointegracije, ItalijaBeograd


Izranjanje "Dubokog" - Istinomer\n„Očekujemo da će prve količine otpada biti deponovane krajem novembra (2010).“\nKada je 2008. izabran za gradonačelnika Užica Marković je, kao jedan od prioriteta u svom mandatu, istakao izgradnju sanitarne deponije Duboko. Na nju se već tada čekalo oko dve i po godine, a agonija oko njene izgradnje nastavljena je i u narednom periodu. Za sve to vreme gradonačelnik Užica je često najavljivao početak rada deponije.\n„Izgradnja deponije „Duboko“ u završnoj je fazi.“\nKurir, 16. 9. 2009. godine\n„Višegodišnji radovi na izgradnji regionalne deponije ‘Duboko’ kod Užica, koja se gradi za potrebe devet opština Zlatiborskog i Moravičkog okruga, biće završeni u oktobru (2010.).“\nTanjug, 4. 8. 2010. godine\n„Očekujemo da će prve količine otpada biti deponovane krajem novembra (2010). Radovi su u završnoj fazi, zaokružena je finansijska konstrukcija i verujem da ćemo sa Ministarstvom zaštite životne sredine ceo projekat uspešno privesti kraju.“\nDanas, 30. 9. 2010. godine\nKrivica za takve „promašaje“, međutim, nije samo Markovićeva. U pitanju je zajednički projekat devet opština, a, osim Užica i Čačka, ostale lokalne samouprave ponekad nisu mogle finansijski da podrže realizaciju. Ništa manji razlozi za kašnjenje bila je pojava klizišta, ali i javašluk prilikom otkupa zemljišta na kojem je pravljena deponija.\nKonačno, deponija „Duboko“ je puštena u rad oktobra 2011.\nIako zakašnjenje od skoro godinu dana nije zanemarljivo, ono se ne može pripisati samo gradonačelniku Užica. Takođe, ne treba zanemarivati da je u pitanju deponija koja rešava problem odlaganja otpada na teritoriji od oko 370.000 stanovnika. Zato, Istinomer gradonačelniku Markoviću daje ocenu „skoro ispunjeno“.\nekologija deponija gradnja Užice komunalni problemi


Pravila korišćenja – Mreza\naccess_timeMaj 26, 2022\n“AKO DOBIJEMO ZAPOVIJED, ZA ŠEST SEKUNDI ĆEMO VAM POKAZATI ZA ŠTA SMO SPOSOBNI” (VIDEO)\nDobrodošli na portal Mreza.co. Korišćenjem bilo kog dela Mreza.co portala automatski prihvatate sva aktuelna pravila korišćenja. Korisnici su dužni da redovno čitaju pravila korišćenja, te se smatra da su korisnici kontinuiranim korišcenjem Mreza.co portala, ili bilo kojeg njegovog dela, u svakom trenutku upoznati sa aktuelnim pravilima korišćenja, te da su ih razumeli u celosti. Nijedan deo Mreza.co portala ne sme se koristiti u nezakonite svrhe, ni za promovisanje istih.\nSadržaj objavljen na Mreza.co portalu ne sme se reprodukovati, distribuirati ili na bilo koji način koristiti u komercijalne svrhe bez izričitog pristanka Mreza.co portala, ili na bilo koji način kojim se može prouzrokovati štetu Mreza.co portalu ili bilo kom trećem licu u skladu sa propisima.\nUkoliko smatrate da sadržaj objavljen na Mreza.co portalu povređuje Vaše lično, autorsko ili drugo pravo ili interes, možete zahtevati objavu odgovora ili ispravke. Slučaj će biti u najkraćem roku razmotren, a sporni sadržaji biće uklonjeni odmah po eventualnom ustanovljavanju istinitosti sadržaja žalbe.\nMreza.co sadržaje objavljuje u dobroj nameri. Sve sadržaje Mreza.co portala koristite na vlastitu odgovornost i Mreza.cose ne može smatrati odgovornim za bilo kakvu štetu nastalu korišćenjem.\nMreza.co portal sastoji se od vlastitih sadržaja, sadržaja partnera i oglašivača, besplatnih sadržaja i linkova na spoljne stranice, kao i veza do drugih Internet stranica kreiranih od strane trećih lica (linkova) koje će se, kad god je to moguće, kao takve označavati. Mreza.co portal nema nadzor nad navedenim podacima i informacijama ili drugim Internet stranicama te se u potpunosti odriče svake odgovornosti vezane za sadržaj na Internet stranicama kreiranim od strane trećih lica.\nMreza.co nije odgovoran za sadržaj stranica oglašivaca na Mreza.co portalu kao ni za bilo kakvu štetu nastalu reklamiranjem na Mreza.co portalu. Poslovni odnos izmedu oglašivača i korisnika na Mreza.co portalu i izvan Mreza.co portala isključivo se zasniva na poslovnom dogovoru oglašivača i korisnika te Mreza.co portal nije odgovoran za bilo kakvu moguću štetu proizašlu iz takvog poslovnog odnosa.\nPristup Mreza.co portalu i svim njegovim sadržajima dozvoljen je osobama bilo kog uzrasta, osim ako uz odredeni sadržaj nije navedeno drugačije.\nNeophodno je popuniti polja obeležena zvezdicom. Redakcija Mreza.co portala zadržava pravo izbora komentara koji će biti objavljeni i nema obavezu obrazlaganja odluka s tim u vezi.\nKomentari koji sadrže psovke, uvrede, pretnje i govor mržnje na nacionalnoj, verskoj, rasnoj osnovi, kao i netoleranciju svake vrste neće biti objavljeni. Prilikom pisanja komentara vodite računa o pravopisnim i gramatičkim pravilima. Nije dozvoljeno pisanje komentara isključivo velikim slovima niti promovisanje drugih sajtova putem linkova. Komentari u kojima nam skrećete pažnju na slovne, tehničke i druge propuste u tekstovima neće biti objavljeni, ali ih možete uputiti redakciji na kontakt stranici Mreza.co.\nKomentare i sugestije u vezi sa uređivačkom politikom ne objavljujemo, kao ni komentare koji sadrže optužbe protiv drugih osoba. Objavljeni komentari predstavljaju privatno mišljenje autora komentara, odnosno nisu stavovi redakcije Mreza.co portala.\nMreza.co zadržava pravo da bez najave povremeno promeni ili modifikuje pravila. O važnim promenama i dopunama Mreza.co portal može obavestiti korisnike putem e-maila ili objavljivanjem na portalu. Korišćenjem bilo kog sadržaja na Mreza.co portalu smatra se da ste upoznati sa najnovijim pravilima.


Austrijski vicekancelar i lider Slobodarske partije (FPO) Hajnc-Kristijan Štrahe nazvao je francuskog predsednika Emanuela Makrona “obmanjivačem” i optužio da je suodgovoran za neodgovoran kurs “centralističke EU”.\n-Sve u EU podseća na film "Pirati sa Kariba". Kapetan stoji pijan za kormilom i prati Merkel-Makron kurs iako vidi da će se nasukati, naveo je Štrahe u sinoćnjem tradicionalnom obraćanju na kraju Karnevala.\nŠtrahe je u Ridu poručio glasačima da 26. maja, na izborima za Evropski parlament, treba taj kurs “promeniti”.\n-Mi se zalažemo za Evropu otadžbina, podvukao je on.\nFPO i Štrahe se zalažu za decentralizovanu EU, sa manje nadležnosti Brisela, a većim nadležnostima članica. štrahe se osvrnuo i na opoziciju, rekavši da se u medijima često govori o ujedinjenoj opoziciji, ali da je to pogrešno, te da bi trebalo govoriti o “usamljenoj opoziciji”.


Ministarstvo pravde: Komitet ministara SE više ne nadzire Srbiju zbog nestalih beba - Politika - Dnevni list Danas\nPočetna » Politika » Ministarstvo pravde: Komitet ministara SE više ne nadzire Srbiju zbog nestalih beba\nMinistarstvo pravde saopštilo je danas da Srbija više nije pod specijalnim nadzorom Komiteta ministara Saveta Evrope zbog slučaja „nestalih beba“, nakon što je Skupština Srbije usvojila Zakon o utvrđivanju činjenica o statusu novorođene dece za koju se sumnja da su nestala iz porodilišta.\n1Piše: Beta 13. marta 2020. 17.52\nKako se navodi, u Strazburu je od 3. do 5. marta održan sastanak Komiteta ministara Saveta Evrope koji je bio posvećen nadgledanju izvršenja presuda i odluka Evropskog suda za ljudska prava, među kojima je i presuda u slučaju „Zorica Jovanović protiv Srbije“.\n„Komitet ministara Saveta Evrope izrazio je zadovoljstvo zbog usvajanja tog zakona i pozdravio napore nadležnih organa da u saradnji sa različitim organizacijama civilnog društva pronađu način i sredstva za rešavanje problema roditelja, uključujući i konsultacije sa roditeljima koje je organizovala predsednica Vlade Srbije Ana Brnabić“, navodi se u saopštenju.\nU saopštenju dostavljenom agenciji Beta 6. marta, Komitet ministara Saveta Evrope je objavio da je na zasedanju 3-5. marta odlučio da Srbija mora da sprovede presudu Evropskog suda za ljudska prava iz 2013. godine u predmetu „Zorica Jovanović protiv Srbije“, u vezi s navodima o bebama nestalim iz porodilišta, i da najkasnije do 1. oktobra 2020. godine dostavi sveobuhvatne informacije o tome.\nU tom saopštenju iz Strazbura je bilo navedeno da je Komitet ministara Saveta Evrope „odlučio da nastavi svoj nadzor nad ovim slučajem po standardnoj proceduri“.\nKomitet SE, Ministarstvo pravde, nestale bebe, zakon\n13. marta 2020. u 17.59\nSasvim normalno. Videli ljudi sa kojim državnim mafijašima imaju posla jer se svi njihovi zahtevi, predlozi i izrečene obaveze ne ispunjavaju -pa digli ruke od Srbije!


"Srbija je raj! Uspešnija od EU! Vakcine se mogu izabrati slobodno kao na meniju" - alo.rs\nAUSTRIJSKA DRŽAVNA TELEVIZIJA NAPRAVILA PRILOG O NAŠOJ ZEMLJI "Srbija je raj! Uspešnija od EU! Vakcine se mogu izabrati slobodno kao na meniju"\nAUTOR: Alo.rs DATUM I VREME: 07.04.2021. 23:24 - 07.04.2021. 23:39\nAustrijska državna televizija (ORF) emitovala je specijalnu reportažu o Srbiji, u kojoj je predstavila našu zemlju kao "raj za vakcine", zemlju uspešniju od EU po pitanju vakcinacije\nAustrijska državna televizija (ORF) emitovala je specijalnu reportažu o Srbiji, u kojoj je predstavila našu zemlju kao "raj za vakcine", zemlju uspešniju od EU po pitanju vakcinacije.\nU prilogu je rečeno kako su Kinezi investirali oko 4 milijarde u srpske puteve, građevinu. U januaru su stigle i prve vakcine.\nU emisiji „Svetski žurnal“ (Weltjournal), na ORF 2, kako je najavljeno, u reportaži iz Srbije je predstavljen proces vakcinacije.\nU prilogu austrijske državne televizije je naglašeno da su građani u Srbiji tokom zime imali slobode kakve su malo gde imali, sve je bilo otvoreno, za razliku od ostatka Evrope.\nPrilog austrijske televizije o vakcinaciji u Srbiji\nSrbija ima ugovore za oko 15 miliona vakcine, najviše u Evropi, sa svim mogućim proizvođačima.\nReporter koji je pravio prilog za austrijsku državnu televiziju o imunizaciji u Srbiji se prijavio za vakcinu.\n"Vratio sam se u Austriju i dobio termin u Srbiji 2 nedelje nakon prijave, a može i da se pomeri termin", naglasio je on u prilogu.\n"Ta zemlja na Balkanu nije članica EU, niti može približno ekonomski da se meri sa većinom zemalja članica EU, ali je Srbija u kampanji vakcinacije znatno brža i uspešnija od EU", navode u emisiji.\nDoktor Mirsad Đerlek ja u prilogu za austrijsku televiziju najavio da bi trećina stanovništva trebalo da bude vakcinisana.\nOrf2, Foto: screenshoot/orf2\nMotorista koji voli da putuje i obilazi svet, kaže da se vakcinisao u Srbiji isključivo zbog brzine i dostupnosti raznih vakcina.\n"Volim da putujem, morao sam to da uradim sada", rekao je Predrag u prilogu austrijske državne televizije.\nDoktorka Radmila Milaković, koja radi na jednom od punktova za vakcinaciju, ističe da do trenutka intervjuisanja nije bilo stranaca, ali da očekuje to zato što svi turisti u našoj zemlji mogu da se vakcinišu. Doktorka Milaković je posebno naglasila da će Srbija od maja proizvoditi vakcine Sputnjik V.\nPrema njihovim rečima, autobusima su dovozili ljude prvo iz Republike Srpske, Makedonije i Crne Gore da se vakcinišu, prednost je imalo medicinsko osoblje.\n"Opuštena je situacija, nema maski, sve normalno funkcioniše i nema problema sa koronom", rekao je on.\nAna iz Austrije se veoma lako prijavila na sajtu euprave za vakcinaciju i vrlo brzo dobila poziv.\n"Ne želim da čekam vakcinu u Austriji, proces predugo traje. Opušteno sam ušla u Srbiju, samo mi je bio potreban negativan pcr test. Svejedno kojom vakcinom se vakcinišete, samo da bude što pre, nada se uskoro i ostatak sveta da ce prihvatiti ostale", rekla je Ana u prilogu koji je priredila austrijska nacionalna televizija.\nDo maja su u Srbiji bile najstrožije mere, a kada su hteli opet da ih uvedu bili su protesti.\nRadmila je učestvovala u demonstracijama za uvođenje mera za sprečavanje širenja korona virusa i jedna je od najglasnijih kada je vakcinacija u pitanju.\nNa sajtu ORF glasi: “Srbija je posle Velike Britanije, zemlja u Evropi, u kojoj je većina ljudi vakcinisana protiv Korone. Ukupno 1,3 miliona od skoro sedam miliona stanovnika primilo je najmanje jednu dozu, više od 800.000 i drugu dozu.\nNekoliko Austrijanaca već je uspelo da zakaže termin za vakcinaciju na licu mesta. Reporter “Weltjournal”, Patrik Hafner prati jednu ženu od Beča do Beograda radi vakcinacije.” Brzina vakcinacije i mogućnost izbora vakcine u Srbiji već je i ranije privukla pažnju pojedinih austrijskih medija, a sada toj fascinaciji nije odolela ni Austrijska državna televizija.\n08/04/2021 - 01:54\nJadna nam majka kada se hvalimo i dicimo, na sva svetska zvona objavljujem da smo se skoro svi pelcovali i da nam stranci dolaze da to isto urade! Da je sreće da se hvalimo kako smo svi zaposleni i zadovoljni i da od nas barem komšije zavise!\nKorisnik: Poruka iz raja\nSačekaćemo prave rezultate treće faze ispitivanja in vivo prezentirane na suđenju veka u septembru - Nuremberg 21, pa onda dugoročno dejstvo patogena na botovima u sledećoj deceniji, i onda na miru sami doneti odluku, džaba vam propaganda - bacanje para, i čak ide na ruku pravim antivaxxxerima.\nDA LI ĆE SE U BEOGRADU DOGODITI ISTORIJSKI SUSRET BAJDENA I PUTINA? Srbija je najsvežiji primer zemlje koja je prodrla u vrh svetskog interesovanja\nŠOK Luna i Marko ulaze u "Zadrugu 5" sa bebom? Đoganijeva dobila top ponudu koju teško će teško moći da odbije!\nDECA ĆE MU BITI NAJZAHVALNIJA Strašan potez Hrvata - divi mu se ceo svet\nEVROPA NA NOGAMA ZBOG NON-PEJPERA Izvestilac EP: Menjanje granica I teritorija opasan put


"Barselona je bila pred stečajem" - Report.rs\nBy redakcija 10/06/2021 Fudbal, Najnovije, Sport\nGeneralni direktor fudbalskog kluba Barselona Feran Reverter rekao je da je klub bio pred stečajem sa dugom od 1,35 milijardi evra.\nPored toga, postojali su problemi u isplati i ogromnim rashodima na plate.\n“U martu ove godine bili smo u situaciji pred stečajem, ali smo kao sportsko udruženje uspeli da refinansiramo dug”, rekao je Reverter na konferenciji za medije.\nDa bi se snašli u kratkom roku ugovorili su kredit (više od 80 miliona evra), za pokriće gotovinskih obaveza u roku od 90 dana, uz refinansiranje duga od 595 miliona evra.\nReverter je dodao da je revizija finansijskog stanja u klubu od sezone 2018/19., do 31. marta ove godine pokazala da je postojala “loša uprava”, i da su čelnici kupovali igrače van realnih mogućnosti.\nPre izbora, koji su održani u martu ove godine, i na kojima je pobedio Djoan Laporta, tu funkciju je od 2014. godine obavljao Djozep Marija Bartomeu, koji je pod pritiskom javnosti podneo ostavku u oktobru prošle godine.\n“Kada su dovodili igrače niko nije razmišljao o tome možemo li ih platiti. Iste noći kad su doveli Antoana Grizmana (2019. godine), shvatili su da nema novca za dovođenje i morali su da traže novac iz drugog fonda”, dodao je Reverter.\nU periodu od jeseni 2018. godine do marta ove godine plate prvog tima porasle su za 61 odsto sa 471 miliona na 759 miliona evra, a nova uprava je prema njegovim rečima smanjila taj iznos za 155 miliona evra.\nDirektor katalonskog kluba takođe je rekao da su u ranijem periodu postojale neobično visoke provizije za posrednike pri transferu igrača (20 do 30 odsto), a one obično iznose pet odsto.\nIz kluba su dodali da očekuju da ovu sezonu završe sa prihodom od pet miliona evra.\n155 miliona evra 2014 2018 barselona Feran Reverter Fudbal fudbalski klub loša uprava mart sezona stečaj\nMile Svilar zvanično novi golman Rome


POSLE 35 GODINA KARIJERE: Lepa Brena napušta estradu, ovo je njena izjava kojom je sve ŠOKIRALA | DNEVNE\nPOSLE 35 GODINA KARIJERE: Lepa Brena napušta estradu, ovo je njena izjava kojom je sve ŠOKIRALA\nGazdarica „Granda“ odlučila da svoj jubilej kruniše hitovima za koje će biti zadužen muž Ane Nikolić. Folkerka i reper imali sastanak pre njenog odlaska u Dubai\nLepa Brena ugovorila je saradnju sa Stefanom Đurićem Rastom, koji će uraditi deset pesama za njen novi, ali i poslednji album, saznaje Kurir.\nOduševljena reperovim radom i hitovima koje je napisao, a posebno poslednjim albumom njegove supruge Ane Nikolić, gazdarica „Granda“ poželela je da i ona postaje moderna.\nIako se ranije spekulisalo da će pevačica sarađivati s njim, kako smo saznali, njih dvoje su se neposredno pred Brenin odlazak u Dubai sreli i dogovorili se o saradnji. Ono što obožavaoce najveće balkanske zvezde svakako neće obradovati jeste to da će ovo biti njen poslednji studijski album!\n– Breni se posebno svidelo to što je on za samo tri meseca uspeo da napravi hit album svojoj supruzi Ani Nikolić! Ona je najavila da će sledeće godine slaviti 35 godina karijere, kao i jubilej turneje pod nazivom „Hajde da se volimo“, uz nekoliko novih pesama.\nUbeđena je da samo Rasta za tako kratko vreme može da joj napravi bombastičan album kojim će staviti tačku na svoj diskografski rad – kaže izvor Kurir i dodaje da je reper već prionuo na posao.\nPrema njegovim rečima, Brena je pre dolaska u Dubai kontaktirala s Rastom, a sutradan su imali sastanak.\n– Rasta već ima dve pesme za koje smatra da bi odlično legle Breni i čim ona dođe s putovanja poslaće joj da ih posluša. Obe su bržeg ritma i mnogo drugačije od onog što je Brena do sada snimala – kaže naš izvor.


Vesti iz sveta - Strana 744\nPutin otpustio 11 generala\nRuski predsednik Vladimir Putin otpustio je 11 generala Istražnog komiteta, Ministarstva za vanredne situacije i Ministarstva unutrašnjih poslova.\nJavni pretres o opozivu Trampa već u novembru\nLideri EU na samitu u Briselu satima traže zajednički jezik kada je reč o otvaranju pristupnih pregovora sa Albanijom i Severnom Makedonijom\nHijade ljudi okupile su se večeras u Barseloni, četvtog dana protesta u kojim je zabeleženo najgore ulično nasilje poslednjih decenija u tom gradu\nBroj poginulih od posledica tajfuna koji je tokom vikenda pogodio Japan izazvavši obilne padavine porastao je na\nTrosatna debata svih demokratskih kandidata za predsedničke izbore 2020. godine i dalje nije donela jasnog favoritata koji će se suprotstaviti aktuelnom predsedniku Sjedinjenih Država Donaldu Trampu. Iako su izneli ozbiljne razlike u pogledu glavn...\nOrban izgubio Budimpeštu: Opozicija dobila na lokalnim izborima\nKandidat opozicije za gradonačelnika Budimpešte Gergelj Karačonj, pobedio je na lokalnim izborima u Mađarskoj. Posle devet godina na čelu glavnog grada Mađarske, dosadašnji gradonačelnik Ištvan Tarloš iz Orbanove partije Fides, priznao je poraz\nTramp pozvao Hilari da se uključi u trku - pod jednim uslovom\nPredsednik SAD Donald Tramp pozvao je Hilari Klinton da se uključi u predsedničku trku pred izbore 2020. godine.\nU pokrenutom procesu za smenjivanje američkog predsednika Donalda Trampa došlo je do iznenađenja jer se pojavio i drugi uzbunjivač, saopštili su advokati koji zastupaju prvog uzbunjivača.\nU Ukrajini se danas dogodila avionska nesreća u kojoj je najmanje pet osoba poginulo.


Umjesto vakcine oko 9.000 Nijemaca dobilo fiziološki rastvor - BIGportal.ba\n11 Avgusta, 2021 11 Avgusta, 2021 0101\nVlasti na sjeveru Njemačke pozvale su hiljade ljudi da ponovo prime vakcinu protiv kovida pošto je policijskom istragom utvrđeno da im je medicinska sestra Crvenog krsta umesto vakcine ubrizgala fiziološki rastvor.\nSumnja se da je sestra ubrizgavala ljudima fiziološki rastvor umjesto pravog cjepiva u centru za vakcinaciju u okrugu Frizland u saveznoj državi Donja Saksonija tokom proljeća.\nFiziološki rastvor ne može da naškodi, ali većina ljudi koja se u Njemačkoj vakcinisala tokom marta i aprila – kada je, kako se sumnja, sestra ubrizgavala fiziološki rastvor – pripada starijoj populaciji koja je podložnija zarazi korona virusom sa fatalnim ishodom, prenei je Rojters.\nNadležni su pozvali oko 8.600 ljudi za koje se vjeruje da su primili fiziološki rastvor umjesto vakcine.\nPolicijski istražitelj Peter Ber je rekao za njemačke medije da, na osnovu izjava svedoka, postoji “razumna sumnja za opasnost”.\nMotiv medicinske sestre, čiji identitet nije saopšten, nije poznat, ali je na društvenim mrežama već ranije izrazila skeptične stavove o vakcinama, rečeno je iz policije, prenosi RTS.\nMedicinska sestra je predata specijalnoj jedinici koja istražuje politički motivisane zločine, prenio je javni servis NDR, a lokalna policija je odbila da daje komentar.\nKorona haos pred početak nove sezone Bundeslige


Klačar: Dobro što opozicija radi istraživanja, ali ne mora da ih iznosi u javnost - Politika - Čivijaš Radio Šabac\nKlačar: Dobro što opozicija radi istraživanja, ali ne mora da ih iznosi u javnost – Politika\n„Dobro je što se u opoziciji povratilo poverenje u istraživanja javnog mnjenja i rejtinga političara, ali preveliko insistranje na tim istraživanjima i izlaženje sa njima u javnost može da stvori konfuziju i skrene pažnju sa jedne političke odluke kakva je izbor predsedničkog kandidata“, navodi za Danas Bojan Klačar, istraživač i izvršni direktor Centra za slobodne izbore i demokratiju (CeSID).\nIstraživanja rejtinga potencijalnih predsedničkih kandidata opozicije prethodnih dana su postala glavna tema, i čini se prelomni argument za izbor čoveka koji će povesti opoziciju u kampanji za predsednika Srbije na predstojećim aprilskim izborima.\nDa li će to biti general Zdravko Ponoš, bivši potpredsednik a još uvek član Narodne stranke, iza čije kandidature stoji koalicioni partner Stranka slobode i pravde, ili Miroslav Aleksić, potpredsednik Narodne stranke koja ga i predlaže kao predsedničkog kandidata, trebalo bi da odluče merenja rejtinga, ako je verovati poslednjim navodima koji dolaze iz ove opozicione grupacije.\nZa izbor predsedničkog kandidata sprovedena su dva nezavisna istraživanja javnog mnjenja, kako se tvrdi u opoziciji, u kojima je mereno poverenje koje kod građana imaju potencijalni kandidati. Ipak, dok je SSP tvrdio da Aleksić nije bio u opticaju i da njegov rejting nije meren, poslednji nezvanični navodi to demantuju i ističe se da su dva kandidata izjednačena.\nOdluka o tome ko će biti kandidat doneće se na kraju iza zatvorenih vrata, a ona treba da bude, na prvom mestu, politička odluka, kako ukazuje za Danas Bojan Klačar, koji komentariše povratak sondaža u diskurs opozicije.\n– Istraživanja su uvek bila važna i nikada nijedna politička organizacije nije odustajala od toga. Jedno vreme je kod nas postojao problem – neka vrsta skeptičnog stava opozicije prema ulozi koju su imala istraživanja i koja se prenela na njihovu odluku u poslednjih nekoliko izbornih ciklusa da istraživanja ne rade ili ih rade retko što je, po mom sudu, išlo na njihovu štetu. Ona nisu jedni alat ali su sastavni deo procesa donošenja političkih odluka – navodi Klačar.\nOn dodaje da je zbog toga dobro i veoma pozitivno što se opozicija okrenula ovom alatu, ali je greška što su se pojedinosti tog procesa previše iznosile u javnost.\n-Istraživanja su uvek rađena na relaciji naručilac – izvršilac. Naručilac naruči istraživanje, izvršilac ga prezentuje i onda naručilac donosi političku odluku. On ne mora da se poziva stalno na ta istraživanja u javnosti – navodi Klačar.\nOn procenjuje da je opozicija to uradila verovatno u najboljoj nameri ali da posledice mogu biti negativne.\n– Puno elemenata se iznelo izvan četiri zida u javnost, a javnost to, očekivano, sada komentariše. To malo izaziva konfuziju i utiče na poverenje prema čitavom procesu jer se pojavila neka vrsta šuma – različito se tumače nalazi istraživanja a različita su i očekivanja političkih aktera – ističe Klačar.\nOn zaključuje da je potpuno legitimno da se odluka o tome ko će biti predsendički kandidat neke opcije donosi na osnovu istraživanja, ali i drugih alata i podseća da je sasvim sigurno da se vlast u velikoj meri služi istraživanjima javnog mnjenja ali da o tome ne informiše javnost, niti za tim ima potrebe.\n-Sasvim sigurno i vladajuća koalicija radi puno istraživanja, ali ne objavljuje ta istraživanja na dnevnom nivou niti objašnjava kako su oni doneli svoje političke odluke. Verujem da su rađena ozbiljna istraživanja za Beograd i o Aleksandru Šapiću, ali su oni prosto doneli političku odluku da njega kandiduju kao prvog na listi ne objašnjavajući da li je rađeno jedno, dva, tri ili četiri istraživanja – navodi Klačar.


Novi program omogućava moćnu analizu podataka na malim računarima - Automatika.rs\nNaslovna Vesti Obrada signala Novi program omogućava moćnu analizu podataka na malim računarima\nNa Kalifornijskom univerzitetu je razvijen moćan i kompaktan algoritam za prepoznavanje osobina i uređenja unutar kompleksnog skupa podataka. Ovaj alat je dovoljno kompaktan da može da se koristi na manjim računarima koji rade sa 2 gigabajta memorije.\nRazvijeni algoritam je već isproban na velikom broju primera gde je svaki posmatrani fenomen bio prezentovan izuzetno velikim brojem podataka, kao što su analiza i predstavljanje površina zahvaćenih plamenom, traženje klastera i praznina u eksperimentu sa virtuelnim svemirom ili identifikacija i praćenje džepova fluida u simulaciji mešanja dva fluida.\nRačunari se danas širom sveta koriste za izvođenje simulacija raznih fenomena sa kojima se susrećemo u cilju njihovog objašnjavanja i boljeg razumevanja, i paralelno sa razvojem računara rasle su i mogućnosti za razvijanje kompleksnijih i realnijih simulacija, a broj podataka sa kojima se operiše se značajno povećava, pa analiza ovakvih podataka postaje veliki izazov.\nMatematički alat koji se koristi za izdvajanje korisnih osobina iz seta podataka je u teoriji postojao proteklih 40 godina. Ovaj alat se naziva Morse-Smale kompleks i radi tako što deli seta podataka po sličnosti osobina i prevodi ih u matematičke izraze. Ovo je moćan alat, ali je cena toga da je njegova primena u praktične svrhe izuzetno komplikovana.\nAlgoritam koji je razvijen deli set podataka u manje pakete ćelija, zati analizira svaki paket ponaosob pomoću Morse-Smale kompleksa. Rezultati ovih proračuna se zatim spajaju, pa se stvaraju novi paketi iz spojenih paketa, koji se analiziraju i ponovo spajaju. Tokom svakog koraka podaci koji ne zahtevaju čuvanje u memoriji se odbacuju čime se drastično smanjuje potrebna računarska snaga za izvođenje ovih proračuna.\nJedan od testova ovog algoritma je bio za analizu i praćenje formacije i pomeranja džepova fluida u simulaciji mešanja dva fluida različitih gustina. Kompleksnost ovog seta podataka je bila izuzetno velika, sastojao se od preko milijardu tačaka na trodimenzionalnoj reprezentaciji podataka i kao takav izazov je i za mnogo moćnije računare. Ipak, naučnici sa Kalifornijskog univerziteta su uspeli da urade analizu ovakvog seta podataka na laptop računaru sa samo 2 gigabajta memorije. Iako su na rezultate proračuna morali da čekaju oko 24 sata, rezultati su bili odlični.\nRad u kome je detaljnije opisan ovaj algoritam je objavljen u izdanju za novembar-decembar 2008. časopisa IEEE Transactions on Visualization and Computer Graphics.\nPrethodni tekstMapleSim, alat nove generacije za modeliranje i simulaciju\nSledeći tekstBudućnost robotike u narednoj deceniji


Golić-Ćurić: Ubrzati pripremne aktivnosti na izgradnji aerodroma | Radio Trebinje\nGolić-Ćurić: Ubrzati pripremne aktivnosti na izgradnji aerodroma\n21.07.2021. u 10:44\n„Izgradnjom aerodroma Trebinje će dobiti svoje posebno i zapaženo mjesto na mapi evropskih gradova i neophodno je ubrzati aktivnosti kako bi se što prije obezbijedila određena dokumentacija u smislu građevinske i lokacijske dozvole“, rekla je danas u Trebinju Srebrenka Golić, ministar za prostorno uređenje, građevinarstvo i ekologiju u Vladi RS.\nPrema njenim riječima, prvi korak je izrada urbanističko-tehničkih uslova od strane preduzeća "Aerodrom Trebinje", koje zatim treba da dostave ovom ministarstvu koje će na osnovu tog dokumenta izdati lokacijske uslove.\n"Paralelno sa ovim aktivnostima radiće se i zoning plan područja gdje će se graditi aerodrom. Do izdavanja građevinske dozvole neophodno je riješiti i imovinsko-pravne odnose na lokalitetu gdje će se graditi, jer je tamo oko 92 odsto privatno vlasništvo", navela je Golićeva.\n"U toku je realizacija projekta u Osnovnoj školi 'Sveti Vasilije Ostroški', koji je vrijedan oko 950.000 KM. Osim utopljavanja objekta uradiće se i promjena načina zagrijavanja prostorija, pa će se sada za te potrebe koristiti obnovljivi izvori energije", dodala je Golićeva.\nOna je navela i da je Fond za zaštitu životne sredine projekte na području Trebinja uložio oko 277.000 KM.\n"Razgovarali smo i o neperspektivnoj vojnoj imovini i prenosu njenog vlasništva na Grad Trebinje zbog razvoja grada", istakla je Golićeva.\n"U Trebinju imamo zaštićene podstanare koje Grad ne može da riješi, a postoji i određen broj stanova koji su prazni. Dobili smo obećanje da će se te izmjene uraditi po hitnom postupku", naveo je Ćurić.\nĆurić se Golićevoj zahvalio za realizovane projekte iz oblasti energetske efikasnosti, poput objekata Akademije likovnih umjetnosti, Bolnice i Doma učenika.


Vašington o sastanku Rjabkova i Nulandove: Dogovorili smo se da nastavimo razgovore - 12.10.2021, Sputnik Srbija\nVašington o sastanku Rjabkova i Nulandove: Dogovorili smo se da nastavimo razgovore\nSAD i Rusija su se dogovorili da obave još jednu rundu pregovora na temu diplomatskih misija, izjavio je portparol Stejt departmenta Ned Prajs. 12.10.2021, Sputnik Srbija\nKako je rekao, taj dogovor postignut je na sastanku šefa ruske diplomatije Sergeja Rjabkova i zamenice američkog državnog sekretara Viktorije Nuland.Prema njegovim rečima, naredna runda pregovora će biti na nivou nižih predstavnika spoljnopolitičkih resora SAD i Rusije.Govoreći o samom susretu Nulandove i Rjabkova, Prajs je kazao da su razgovori bili „otvoreni i korisni“.Podsetimo, zamenik šefa ruske diplomatije Sergej Rjabkov danas se sastao u Moskvi sa zamenicom američkog državnog sekretara Viktorijom Nuland. Razgovori u Ministarstvu spoljnih poslova su trajali oko dva sata, a Rjabkov ih je opisao kao krajnje otvorene.\nsvet, rusija, politika, pregovori, rusija – politika, svet – politika\n© Sputnik / Vitaliй Belousov / Uđi u foto-galerijuPomoćnik državnog sekretara SAD Viktorija Nuland\nSAD i Rusija su se dogovorili da obave još jednu rundu pregovora na temu diplomatskih misija, izjavio je portparol Stejt departmenta Ned Prajs.\nKako je rekao, taj dogovor postignut je na sastanku šefa ruske diplomatije Sergeja Rjabkova i zamenice američkog državnog sekretara Viktorije Nuland.\nPrema njegovim rečima, naredna runda pregovora će biti na nivou nižih predstavnika spoljnopolitičkih resora SAD i Rusije.\nGovoreći o samom susretu Nulandove i Rjabkova, Prajs je kazao da su razgovori bili „otvoreni i korisni“.\nPodsetimo, zamenik šefa ruske diplomatije Sergej Rjabkov danas se sastao u Moskvi sa zamenicom američkog državnog sekretara Viktorijom Nuland. Razgovori u Ministarstvu spoljnih poslova su trajali oko dva sata, a Rjabkov ih je opisao kao krajnje otvorene.


Politička akademija u Mostaru — Centar Modernih Veština\nCentar Modernih VeštinaObrazovanjePolitička akademija u Mostaru\nKao dugogodišnji partneri Fondacije Friedrih Ebert u Bosni i Hercegovini, treneri Centra modernih veština su učestvovavali u radu trećeg modula ovogodišnje Političke akademije koji je održan u Mostaru od 11. do 14. oktobra 2018. Ova postizborna Akademija je bila prilika za učesnike da između sebe, ali i sa predavačima, razgovaraju o ovogodišnjoj izbornoj kampanji u BiH, kao i samim izborima održanim 7. oktobra.\nS obzirom na to da smo tokom ove godine učestvovali na sva tri modula Političke akademije, profil učesnika i učesnica nam nije bio nepoznat, što nam je omogućilo da sa svima lako obnovimo ranije uspostavljeni kontakt. Naš zadatak je bio da analiziramo korišćene tehnike kampanje i to smo uradili kroz pripremljenu simulaciju evropskih izbora. Sa učesnicima smo prvo ponovili teorijski deo pripreme jedne izborne kampanje, u koji spadaju IV faze kampanje (istraživanje, identifikacija, komunikacija i motivacija), a zatim prošli kroz određivanje i karakteristike ciljnih grupa, kreiranje poruke i Internet kampanju. Sve ovo je bilo neophodno da bismo ih podstakli da i sami analiziraju svoj, i rad svoje stranke u kampanji.\nSimulacija evropskih izbora je podrazumevala zamišljenju situaciju u kojoj su zemlje Zapadnog Balkana u Evropskoj uniji i gde se njihove stranke bore za poziciju na predstojećim evropskim izborima. Bili su podeljeni u četiri za nas najvažnije grupe u EU parlamentu EPP, S&D, ALDE i Zelene. Tema izbora je bila mobilnost mladih i zapošljavanje. Izvlačenjem ceduljica učesnici su izabrali stranku za koju će voditi kampanju. Njihov zadatak je bio da na osnovu programa odrede ciljne grupe kojima bi se obratili, definišu poruku i odrede pravac Internet kampanje.\nNa kraju radionice organizovana je debata kandidata i kandidatkinja. Na ovoj debati su učesnici mogli da uvežbaju argumentaciju, brzo mišljenje kao i da provere svoje veštine govorništva i vrednost kreiranih poruka. Zadovoljstvo učesnika i učesnica je bilo veliko jer se dinamika rada sa kombinacijom predavanja, simulacijama i debatom pokazala kao dobar mix u kom su svi učesnici stalno imali pred sobom neke nove izazove.\nHvala Kancelariji Friedrich Ebert fondacije u Banja Luci na poverenju i prilici da radimo sa ovom divnom grupom mladih ljudi.


Redžepi:Korekcija granica prema Preševu, uskoro NATO vežbe u Makedoniji - JUGPRESS\nRedžepi:Korekcija granica prema Preševu, uskoro NATO vežbe u Makedoniji\nNekadašnji zamenik predsednika opštine Preševo i jedan od lokalnih komandanata u Oslobodilačkoj vojsci Preševa, Medvedje i Bujanovca ( OVPMB) Orhan Redžepi kaže da “postoji nekoliko faktora koji pokazuju da će se korekcija granice odvijati na istoku Kosova, tj. prema Preševu i šire.\nOn je u izjavi za JUGpress spomenuo vojne vežbe NATO-a koje će se održati od 20. maja do 23. jula, veoma blizu Preševa na severu Makedonije.\n“Izjava ministra inostranih poslova Srbije Ivice Dačića o razgraničenju i graničnoj liniji od Raške do Zvečana isključivo je za unutrašnju upotrebu, jer javnost u Srbiji ne zna o vojnoj vežbi NATO pakta koja će se održati od 20. maja do 23. jula. u blizini Preševske doline u Makedoniji, i u kojoj će učestvovati oko 4.500 NATO vojnika kao i avioni koji su bombardovali Srbiju 1999. godine. Takodje , srpska javnost nije upoznata da se američki nosač aviona “Abraham Linkoln” , koji je najveći na svetu, već nekoliko dana nalazi u albanskim vodama”, rekao je Redžepi.\n“Ove stvari se sigurno ne dešavaju zbog nekakvog spuštanja granice Srbije iz pravca Raške prema jugu ka Zvečanu, granica će sigurno da se proširi ali na drugu stranu na istoku Kosova, i ići će dalje od Preševa “, kaže Redžepi.


Predstavljen projekat sanacije i razvoja toplovodne mreže u 2018. godini (VIDEO)\nDanas je u Sportsko-kulturnom centru „Obrenovac“ predstavljen kompletan plan o aktivnostima predviđenim za naredni period\nJavno komunalno preduzeće „Toplovod“ ove godine će uložiti 80 miliona dinara u sanaciju i rekonstrukciju toplovodne mreže, a radovi će se izvoditi na šest gradilišta i pet konzuma.\nPredsednik Gradske opštine Obrenovac Miroslav Čučković podsetio je da prošlogodišnja rekonstrukcija 16 kilometara mreže predstavlja najveću rekonstrukciju otkad je toplifikacija uvedena u Obrenovcu.\n„Nastavljamo i u 2018. i danas predstavljamo nova područja koja će biti pokrivena mrežom i koja će biti zamenjena. Najvažnija stvar koja će biti urađena je srce sistema, a to je primar koji ide direktno od Termoelektrane do Obrenovca“, kazao je Čučković.\nOn se nada da će se grejna sezona uspešno završiti kako bi radovi mogli da počnu.\n„Što se tiče izgradnje nove toplifikacione mreže, rekonstrukcija tih 16 kilometara je omogućila da se mreža proširi. Nova rekonstrukcija od Crne tačke ka Šapcu će omogućiti da naselje Muzička kolonija dobije grejanje. Takođe, u sledećoj godini će biti završeni radovi na primaru u Belom Polju. Što se tiče naselja Dudovi, toplotna podstanica 25 će pokriti kompletan deo u ulici Svetog Save koji je ostao nepokriven mrežom. Polako prilazimo delovima Obrenovca koji nemaju grejanje a koji se mogu sa ovim kapacitetima koje imamo pokriti“, rekao je Čučković.\nPredsednik opštine smatra da je uspešnom održavanju komunalnog sistema u Obrenovcu posebno doprinelo odgovorno ponašanje svih zaposlenih u javnom sektoru.\nBoris Ivković, direktor JKP „“Toplovod objasnio je da se u sigurnost i širenje mreže ulažu sredstva koja su dobijena od naplate usluga i zahvalio se građanima koji redovno izmiruju obaveze.\n„Prošlogodišnji radovi na sanaciji su doveli do toga da se gubici smanje za 8 puta a to je milion dinara uštede na gubicima. To je dokaz da je ovo jedini pravi način održavanja postojećeg sistema ali i razvoja, jer bez pouzdanog sistema u postojećem konzumu ne može topla voda doći ni do budućeg konzuma. Najvažniji su radovi na nultoj magistrali, arteriji na kojoj počiva čitav sistem daljinskog grejanja i od čega zavisi 22 000 naših korisnika“, rekao je Ivković i dodao da će 80 odsto sredstava, energije i vremena biti posvećeno rekonstrukciji nulte magistrale.\nOn tvrdi da će najavljeni radovi tu magistralu vratiti u stanje u kojem je bila kada je ugrađena, a rok trajanja će joj biti produžen za 40 godina.\nMiodrag Mitrović, zamenik predsednika Gradske opštine Obrenovac, ističe da je razvoj infrastrukture Obrenovca plod odlične saradnje sa gradskim vlastima. Kao primere je naveo prošlogodišnja ogromna ulaganja u vodoizvorište i u kanalizacionu mrežu za naselje Šljivice, Braće Jugovića, Urovce, kao i vodovodnu mrežu za Šabački i Valjevski put.\nAktivnosti na deonicama koje će biti urađene, kao i plan rekonstrukcije po naseljima možete pogledati ovde.


Novi teren i grejači u Humskoj!\nPočetna stranicaFK PartizanNovi teren i grejači u Humskoj!\nPartizan Video Materijal 17.5.19\nCrno-beli kreću u renoviranje terena.\nKraj sezone doneće preko potrebne radove na podlozi u Humskoj 1. Partizan je rešio da napravi nove investicije na stadionu, pa će promeniti travnatu podlogu na terenu, a ispod nje će napokon postaviti dugo čekane grejače.\nDugo se priča o famoznim grejačima na srpskim stadionima. Posebno je ta tema bila aktuelna za Partizan u sezoni 2004/05, kada je po snegu i ledu dočekivao uzastopno Dnjepar i CSKA u Ligi Evrope. Igrali su se ti mečevi po skoro nemogućim uslovima za igru.\nTada je posle prvog meča sa Dnjeprom na konstataciju srpske strane da će se u sličnim uslovima igrati i u revanšu u Ukrajini, stigao smeh sa druge strane, uz odgovor da oni godinama unazad imaju grejače ispod terena i da na travi neće biti snega.\nProšlo je od tada skoro 15 godina, Crvena zvezda je u međuvremenu postavila grejače ispod trave, a najzad se i Partizan odlučio na tu opciju. Menjaće se i sve ispod podloge, na početku nove sezone potpuno novi teren dočekaće fudbalere crno-belih u Humskoj 1.


Novajliji Preduzetniku Mesečni Troškovi Oko 6.750 dinara\nFiksni mesečni troškovi za novajlije preduzetnike u prvoj godini poslovanja prosečno će iznositi 6.750 dinara, a za privredna društva 12.750 dinara. Osim mesečne cene održavanja računa i e-bankinga, u te troškove uračunate su i obavezne knjigovodstvene usluge, koje su ujedno i najskuplja stavka, proračun je NALED-a.\nDa bi novajlije u biznisu ostvarile ovo pravo, potrebno je da se prijave na Centralni registar obaveznog socijalnog osiguranja (CROSO). Važan podatak za sve njih je i da im za tih 12 meseci, na koliko je oročeno oslobođenje od plaćanja poreza i doprinosa na zarade, neće teći staž – ni poslodavcu ni novozaposlenima.\nstartup preduzetništvo paušalci zakon o porezu na prihod novi zakon podrška preduzetništvu


Vesti online / Vesti / Svet / Amerika u Estoniji izgradila vojne objekte NATO-a\nU Estoniji su izgrađeni novi objekti za prihvatanje i servisiranje dislocirane vojske i tehnike NATO-a, saopštila je pres-služba estonskog Generalštaba.\nIzgradnju ovih objekata finansirale su SAD, a reč je o hangaru, železničkom peronu za preuzimanje eksplozivnog tovara, kao i komandnoj zgradi.\n- U Estoniji se sprovodi veliki broj vojnih vežbi i iz tog razloga su potrebni vojni objekti kako bi sve to teklo u najboljem redu - rekao je.\nLujka je ocenio i da ti objekti nisu samo namenjeni američkoj vojsci, već ih mogu koristiti i ostali saveznici.\nTrenutno se tu nalaze nemački lovci "Jurofajter", koji izvršavaju misiju osiguravanja Baltičkog neba.


FINANSIJSKA POMOĆ HEROJU MARKU – Vitaminka\nVitaminka AD Prilep je izdvojila finansijsku pomoć za bolje rezultate dvanaestogodišnjeg Marka Pejčinovskog koji je preplivao Ohridsko jezero. Vredna donacija usledila je nakon informacije o Markovom hrabrom potezu, koji je uprkos infarktu donjih ekstremiteta uspeo u svom podvigu.\n„Mi uvek pokušavamo da pomognemo tamo gde je pomoć potrebna. U ovom slučaju, potrebna je finansijska pomoć da Marko ima veliku budućnost. Važno je da se više kompanija uključi u ovu inicijativu kako bi efekat bio veći i kako bi se stvorila prava podrška mladom plivaču “, izjavili su iz Vitaminke.


Dodik: Putovaću s pasošem Srbije, BiH je moje radno mesto - Sputnjik Srbija\n20:34 20 Oktobar 2020\n14:38 21.11.2018 Preuzmite kraći link\nMilorad Dodik izjavio je da će i kao član Predsedništva Bosne i Hercegovine putovati s pasošem Srbije.\n„Nemam šta da menjam, ja sam Srbin. Više volim Srbiju, nego BiH. BiH je moje radno mesto i ništa više“, rekao je on.\nNije, kako kaže, spreman da pristane na stereotipe, koje su promovisali stranci, da je BiH „nešto što nam treba biti sveto“, prenosi Fena.\n„Mi smo u BiH silom međunarodnog sporazuma, a taj sporazum je upravo urušila međunarodna zajednica. Gotovo da nema mnogo elemenata koji bi trebalo da nas zadrže u BiH… Ne sporimo BiH kako to piše u Ustavu, a svaku drugu, antidejtonsku BiH sporimo i to ćemo raditi gde god bili“, rekao je Dodik u izjavi novinarima u Banjaluci.\nIstovremeno je pozvao srpske kadrove u institucijama i organima BiH da podnesu ostavke.\npasoši, Dodik, putovanje, region